qundao/data-zh-poetry huggingface dataset:
采蕺·其一
作者：王十朋
朝代：宋

陟彼越山，言采其蕺。
我思古人，中心悒悒。
維國有耻，吳弗遑粒。
膽于坐隅，霸勳以集。
采蕺·其一
作者：王十朋
朝代：宋
体裁：四言诗

陟彼越山，言采其蕺。我思古人，中心悒悒。维国有耻，吴弗遑粒。胆于坐隅，霸勋以集。
采蕺·其三
作者：王十朋
朝代：宋

厥草匪甘，厥蔬匪香。
維其味之，豈曰嗜之。
心焉孔焦，膽焉亟嘗。
唯其苦之，是以取之。
采蕺·其三
作者：王十朋
朝代：宋
体裁：四言诗

厥草匪甘，厥蔬匪香。维其味之，岂曰嗜之。心焉孔焦，胆焉亟尝。唯其苦之，是以取之。
采蕺·其二
作者：王十朋
朝代：宋

陟彼越山，言采其茗。
我思古人，中心炳炳。
維國有耻，夕弗遑瞑。
焦心以思，沼吳之境。
采蕺·其二
作者：王十朋
朝代：宋
体裁：四言诗

陟彼越山，言采其茗。我思古人，中心炳炳。维国有耻，夕弗遑瞑。焦心以思，沼吴之境。
采蕺·其四
作者：王十朋
朝代：宋
体裁：四言诗

我陟高岗，瞻望东越。访王之祀，旷古有阙。宜庙于山，世享不绝。何以荐之，蕺茗是撷。
采蕺·其四
作者：王十朋
朝代：宋

我陟高崗，瞻望東越。
訪王之祀，曠古有闕。
宜廟于山，世享不絕。
何以薦之，蕺茗是擷。
重修北楼十一月望日与郡僚同登因书十二韵
作者：王十朋
朝代：宋

我昔未作南诸侯，雄文尝阅龙虎欧。泉山风物得大略，梦寐先已登兹楼。到官正要访遗迹，忽见破屋城墙陬。欲修不敢遽土木，经岁此志方能酬。贡闱之馀材可办，农事之隙工乃鸠。月逢建子飞破镜，酒呼从事来青州。匆匆未暇众宾集，草草且与同僚游。山川城郭壮哉郡，清源紫帽明双眸。却惊云榭在地底，坐见日毂经檐头。西山端可拄颊视，南海未用乘桴浮。东瞻归路兴元亮，北望魏阙心子牟。挥毫欲续仲宣赋，假日聊以销吾忧。
重修北楼十一月望日与郡僚同登因书十二韵
作者：王十朋
朝代：宋

我昔未作南诸侯，雄文尝阅龙虎欧。
泉山风物得大畧，梦寐先已登兹楼。
到官正要访遗迹，忽见破屋城墙陬。
欲修不敢遽土木，经岁此志方能酬。
贡闱之余材可办，农事之隙工乃鸠。
月逢建子飞破镜，酒呼从事来青州。
怱怱未暇众宾集，草草且与同僚游。
山川城郭壮哉郡，清源紫帽明双眸。
却惊云榭在地底，坐见日毂经檐头。
西山端可拄颊视，南海未用乘桴浮。
东瞻归路兴元亮，北望魏阙心子牟。
挥毫欲续仲宣赋，假日聊以销吾忧。
重修北樓十一月望日與郡僚同登因書十二韵
作者：王十朋
朝代：宋

我昔未作南諸侯，雄文嘗閲龍虎歐。
泉山風物得大畧，夢寐先已登茲樓。
到官正要訪遺迹，忽見破屋城牆陬。
欲修不敢遽土木，經歲此志方能酬。
貢闈之餘材可辦，農事之隙工乃鳩。
月逢建子飛破鏡，酒呼從事來青州。
怱怱未暇衆賓集，草草且與同僚游。
山川城郭壯哉郡，清源紫帽明雙眸。
却驚雲榭在地底，坐見日轂經簷頭。
西山端可拄頰視，南海未用乘桴浮。
東瞻歸路興元亮，北望魏闕心子牟。
揮毫欲續仲宣賦，假日聊以銷吾憂。
重刊戒石銘·其一
作者：王十朋
朝代：宋

戒石重刊照眼明，良辰又遇臘嘉平。
黄堂坐處天威近，一點欺心事莫萌。
重刊戒石銘·其二
作者：王十朋
朝代：宋

淫浸秋潦壞垂成，忍聽閭閻愁嘆聲。
撫字催科勞更拙，欲逃吏責負斯銘。
重刊戒石铭
作者：王十朋
朝代：宋

戒石重刊照眼明，良辰又遇腊嘉平。黄堂坐处天威近，一点欺心事莫萌。淫浸秋潦坏垂成，忍听闾阎愁叹声。抚字催科劳更拙，欲逃吏责负斯铭。
重刊戒石铭·其一
作者：王十朋
朝代：宋
体裁：七言绝句

戒石重刊照眼明，良辰又遇腊嘉平。黄堂坐处天威近，一点欺心事莫萌。
重刊戒石铭·其二
作者：王十朋
朝代：宋

淫浸秋潦坏垂成，忍听闾阎愁叹声。抚字催科劳更拙，欲逃吏责负斯铭。
重刊戒石铭·其二
作者：王十朋
朝代：宋

淫浸秋潦坏垂成，忍听闾阎愁嘆声。
抚字催科劳更拙，欲逃吏责负斯铭。
重游石門洞·其一
作者：王十朋
朝代：宋

石洞幾時闢，石門長不扃。
貪看一派水，三載兩回經。
重游石門洞·其二
作者：王十朋
朝代：宋

誰把銀河水，直從天半傾。
好流人世去，一洗四維清。
重游石门洞
作者：王十朋
朝代：宋

石洞几时辟，石门长不扃。贪看一派水，三载两回经。谁把银河水，直从天半倾。好流人世去，一洗四维清。
重游石门洞·其一
作者：王十朋
朝代：宋

石洞几时辟，石门长不扃。贪看一派水，三载两回经。
重游石门洞·其一
作者：王十朋
朝代：宋

石洞几时闢，石门长不扃。
贪看一派水，三载两回经。
重游石门洞·其二
作者：王十朋
朝代：宋
体裁：五言绝句

谁把银河水，直从天半倾。好流人世去，一洗四维清。
重游釣臺·其一
作者：王十朋
朝代：宋

三年兩泝釣灘濤，來徃何曾補一毫。
聖主雅恢光武量，微臣當遂子陵高。
重游釣臺·其二
作者：王十朋
朝代：宋

弭棹祠堂下，一天星斗明。
客星尋不見，影浸釣灘清。
重游钓台·其一
作者：王十朋
朝代：宋

三年两泝钓滩涛，来徃何曾补一毫。
圣主雅恢光武量，微臣当遂子陵高。
重游钓台·其一
作者：王十朋
朝代：宋

三年两溯钓滩涛，来往何曾补一毫。圣主雅恢光武量，微臣当遂子陵高。
重游钓台·其二
作者：王十朋
朝代：宋
体裁：五言绝句

弭棹祠堂下，一天星斗明。客星寻不见，影浸钓滩清。
重游钓台·其二
作者：王十朋
朝代：宋

弭棹祠堂下，一天星斗明。客星寻不见，影浸钓滩清。三年两溯钓滩涛，来往何曾补一毫。圣主雅恢光武量，微臣当遂子陵高。
重游钓台万清之有诗三绝呈司理贾丈并简某因次其韵·其一
作者：王十朋
朝代：宋
体裁：七言绝句

灯花端为故人然，留客殷勤为击鲜。更觉门阑增喜气，冰清玉润两俱贤。
金仙院
作者：王十朋
朝代：宋
体裁：七言绝句

金仙何处不曾游，小小精蓝亦自幽。有客倦游归欲速，可能一宿为山留。
金仙院
作者：王十朋
朝代：宋

金仙何處不曾游，小小精藍亦自幽。
有客倦游歸欲速，可能一宿爲山留。
金华先生有奇石名碧远携来自蜀陈洪州以诗觅之金华辍所嗜以赠亦一段奇事也予家雁荡群峯错峙皆几案间物因和二公诗颇起乡思寓意断章
作者：王十朋
朝代：宋

二公心古貌清癯，趣在林泉世味疏。
寸碧来从锦江远，九疑分向锡山居。
山中丘壑奴金谷，笔下波澜陋石渠。
我有千峯藏雁荡，擎天一柱插空虚。
金华先生有奇石名碧远携来自蜀陈洪州以诗觅之金华辍所嗜以赠亦一段奇事也予家雁荡群峰错峙皆几案间物因和二公诗颇起乡思寓意断章
作者：王十朋
朝代：宋

二公心古貌清癯，趣在林泉世味疏。寸碧来从锦江远，九疑分向锡山居。山中丘壑奴金谷，笔下波澜陋石渠。我有千峰藏雁荡，擎天一柱插空虚。
金橘
作者：王十朋
朝代：宋

黄柑綠橘未分珍，瑣碎登盤輒獻新。
正可呼爲木奴子，不知誰是鑄金人。
金橘
作者：王十朋
朝代：宋
体裁：七言绝句

黄柑绿橘未分珍，琐碎登盘辄献新。正可呼为木奴子，不知谁是铸金人。
金華先生有奇石名碧遠携來自蜀陳洪州以詩覓之金華輟所嗜以贈亦一段奇事也予家雁蕩群峯錯峙皆几案間物因和二公詩頗起鄉思寓意斷章
作者：王十朋
朝代：宋

二公心古貌清癯，趣在林泉世味疏。
寸碧來從錦江遠，九疑分向錫山居。
山中丘壑奴金谷，筆下波瀾陋石渠。
我有千峯藏雁蕩，擎天一柱插空虛。
釣臺
作者：王十朋
朝代：宋

漢高嫚駡四皓隠，周武干戈伯夷餓。
南陽故人幸無失，先生胡爲亦高卧。
清風却在夷皓上，千古真能激貪懦。
客星夜向釣灘明，想像年時臨帝座。
釣臺三絕·其一
作者：王十朋
朝代：宋

聖主中興急用人，小臣無術贊經綸。
功名分付雲臺士，願學先生事隠淪。
釣臺三絕·其三
作者：王十朋
朝代：宋

山水高長子陵節，桐廬蕭灑范公詩。
又吟處士清新句，蟬拽殘聲過別枝。
釣臺三絕·其二
作者：王十朋
朝代：宋

竊食三州媿不才，扁舟又過子陵臺。
心知敬慕先生節，乞得祠宮歸去來。
鉴湖
作者：王十朋
朝代：宋

胸中万顷元才子，方外孤标贺季真。鉴水萦回三百里，风流何止两唐人。
鉴湖行
作者：王十朋
朝代：宋

苍苍凉凉红日生，葱葱郁郁佳气横。鉴湖春色三百里，桃花水涨扁舟行。花间啼鸟传春意，声落行舟惊梦寐。胡床兀坐心境清，转觅湖山有风味。鉴中风物几经春，身在鉴中思古人。禹迹茫茫千载后，疏凿功归马太守。太守湖成坐鬼责，后代风流属狂客。狂客不长家鉴湖，惟有渔人至今得。日暮东风吹棹回，花枝照眼入蓬莱。回首湖山何处是，欸乃声中画图里。
銅陵阻風·其一
作者：王十朋
朝代：宋

兩年官絕塞，萬里下瞿唐。
秋浦浪方息，銅陵風又狂。
五松人憶白，雙竹句思黄。
今夜舟中月，中秋何處光。
銅陵阻風·其二
作者：王十朋
朝代：宋

江入銅陵縣，舟藏蘆葦間。
郵亭危壓浦，佛屋陋依山。
月出烏將繞，風高雁欲還。
江山不貧處，一覽見塵寰。
錢再賦二詩復用前韻錢云家無置錐之地寓居僧舍有爲題米疏者·其一
作者：王十朋
朝代：宋

老來官况兩俱無，惟有詩情寄酒壺。
記取碧瀾堂上語，衣冠早掛亦良圖。
錢再賦二詩復用前韻錢云家無置錐之地寓居僧舍有爲題米疏者·其二
作者：王十朋
朝代：宋

無田種秫似淵明，却說歸耕似不情。
食粥魯公宜乞米，不妨千載有餘清。
錢夫人挽詞
作者：王十朋
朝代：宋

忠孝之家女亦良，教傳彤管有遺芳。
藁砧舊擢儒林秀，桂子新飄月窟香。
方擬魚軒霑寵渥，遽驚風樹變凄凉。
稽山鑑水青春暮，薤露聲中恨更長。
鑑湖
作者：王十朋
朝代：宋

胸中万顷元才子，方外孤标贺季真。
鑑水萦回三百里，风流何止两唐人。
鑑湖
作者：王十朋
朝代：宋

胸中萬頃元才子，方外孤標賀季真。
鑑水縈回三百里，風流何止兩唐人。
鑑湖行
作者：王十朋
朝代：宋

苍苍凉凉红日生，葱葱鬰鬰佳气横。
鑑湖春色三百里，桃花水涨扁舟行。
花间啼鸟传春意，声落行舟惊梦寐。
胡床兀坐心境清，转觅湖山有风味。
鑑中风物几经春，身在鑑中思古人。
禹迹茫茫千载后，疏凿功归马太守。
太守湖成坐鬼责，后代风流属狂客。
狂客不长家鑑湖，惟有渔人至今得。
日暮东风吹棹回，花枝照眼入蓬莱。
回首湖山何处是，欵乃声中画图裏。
鑑湖行
作者：王十朋
朝代：宋

蒼蒼凉凉紅日生，葱葱鬰鬰佳氣橫。
鑑湖春色三百里，桃花水漲扁舟行。
花間啼鳥傳春意，聲落行舟驚夢寐。
胡牀兀坐心境清，轉覓湖山有風味。
鑑中風物幾經春，身在鑑中思古人。
禹迹茫茫千載後，疏鑿功歸馬太守。
太守湖成坐鬼責，後代風流屬狂客。
狂客不長家鑑湖，惟有漁人至今得。
日暮東風吹棹回，花枝照眼入蓬萊。
回首湖山何處是，欵乃聲中畫圖裏。
钓台
作者：王十朋
朝代：宋

汉高嫚駡四皓隠，周武干戈伯夷饿。
南阳故人幸无失，先生胡为亦高卧。
清风却在夷皓上，千古真能激贪懦。
客星夜向钓滩明，想像年时临帝座。
钓台
作者：王十朋
朝代：宋

汉高嫚骂四皓隐，周武干戈伯夷饿。南阳故人幸无失，先生胡为亦高卧。清风却在夷皓上，千古真能激贪懦。客星夜向钓滩明，想像年时临帝座。
钓台三绝
作者：王十朋
朝代：宋

圣主中兴急用人，小臣无术赞经纶。功名分付云台士，愿学先生事隐沦。窃食三州愧不才，扁舟又过子陵台。心知敬慕先生节，乞得祠宫归去来。山水高长子陵节，桐庐萧洒范公诗。又吟处士清新句，蝉拽残声过别枝。
钓台三绝·其一
作者：王十朋
朝代：宋

圣主中兴急用人，小臣无术赞经纶。功名分付云台士，愿学先生事隐沦。
钓台三绝·其一
作者：王十朋
朝代：宋

圣主中兴急用人，小臣无术赞经纶。
功名分付云台士，愿学先生事隠沦。
钓台三绝·其三
作者：王十朋
朝代：宋
体裁：七言绝句

山水高长子陵节，桐庐萧洒范公诗。又吟处士清新句，蝉拽残声过别枝。
钓台三绝·其二
作者：王十朋
朝代：宋

窃食三州媿不才，扁舟又过子陵台。
心知敬慕先生节，乞得祠宫归去来。
钓台三绝·其二
作者：王十朋
朝代：宋

窃食三州愧不才，扁舟又过子陵台。心知敬慕先生节，乞得祠宫归去来。
钱再赋二诗复用前韵钱云家无置锥之地寓居僧舍有为题米疏者
作者：王十朋
朝代：宋

老来官况两俱无，惟有诗情寄酒壶。记取碧澜堂上语，衣冠早挂亦良图。无田种秫似渊明，却说归耕似不情。食粥鲁公宜乞米，不妨千载有馀清。
钱再赋二诗复用前韵钱云家无置锥之地寓居僧舍有为题米疏者·其二
作者：王十朋
朝代：宋

无田种秫似渊明，却说归耕似不情。食粥鲁公宜乞米，不妨千载有馀清。
钱再赋二诗復用前韵钱云家无置锥之地寓居僧舍有为题米疏者·其一
作者：王十朋
朝代：宋
体裁：七言绝句

老来官况两俱无，惟有诗情寄酒壶。记取碧澜堂上语，衣冠早挂亦良图。
钱再赋二诗復用前韵钱云家无置锥之地寓居僧舍有为题米疏者·其二
作者：王十朋
朝代：宋

无田种秫似渊明，却说归耕似不情。
食粥鲁公宜乞米，不妨千载有余清。
钱夫人挽词
作者：王十朋
朝代：宋

忠孝之家女亦良，教传彤管有遗芳。藁砧旧擢儒林秀，桂子新飘月窟香。方拟鱼轩沾宠渥，遽惊风树变凄凉。稽山鉴水青春暮，薤露声中恨更长。
钱夫人挽词
作者：王十朋
朝代：宋

忠孝之家女亦良，教传彤管有遗芳。
藁砧旧擢儒林秀，桂子新飘月窟香。
方拟鱼轩霑宠渥，遽惊风树变凄凉。
稽山鑑水青春暮，薤露声中恨更长。
铜陵阻风
作者：王十朋
朝代：宋

两年官绝塞，万里下瞿唐。秋浦浪方息，铜陵风又狂。五松人忆白，双竹句思黄。今夜舟中月，中秋何处光。江入铜陵县，舟藏芦苇间。邮亭危压浦，佛屋陋依山。月出乌将绕，风高雁欲还。江山不贫处，一览见尘寰。
铜陵阻风·其一
作者：王十朋
朝代：宋
体裁：五言律诗

两年官绝塞，万里下瞿唐。秋浦浪方息，铜陵风又狂。五松人忆白，双竹句思黄。今夜舟中月，中秋何处光。
铜陵阻风·其二
作者：王十朋
朝代：宋
体裁：五言律诗

江入铜陵县，舟藏芦苇间。邮亭危压浦，佛屋陋依山。月出乌将绕，风高雁欲还。江山不贫处，一览见尘寰。
長生草
作者：王十朋
朝代：宋

草有長生者，無根葉自抽。
秦皇不知此，誤向海山求。
长生草
作者：王十朋
朝代：宋
体裁：五言绝句

草有长生者，无根叶自抽。秦皇不知此，误向海山求。
開先僧贈石菖蒲
作者：王十朋
朝代：宋

結根拳石伴孤僧，對我還同道眼青。
莫遣塵埃侵九節，會須重作玉衡星。
閏月三白三首·其一
作者：王十朋
朝代：宋

閏月生明後，江天未臘時。
風翻禹門浪，花糝月宮枝。
照夜皎珠樹，秀庭祥玉芝。
定知年大有，何止麥相宜。
閏月三白三首·其三
作者：王十朋
朝代：宋

占盡一陽月，分爲六出時。
韋編照清夜，塞管落南枝。
獻中荆山玉，開成廟柱芝。
人間瑞已定，過此却非宜。
閏月三白三首·其二
作者：王十朋
朝代：宋

迎臘雪三白，未春花萬株。
神山森玉府，天象粲臺符。
詞吐水流峽，鼎成風擊湖。
鬢邊絲可織，四皓盍添吾。
閔公
作者：王十朋
朝代：宋

慶父哀姜産禍芽，齗齗魯道可勝嗟。
武闈難起無人救，季子來歸未足嘉。
閻和詩敘別再用前韵
作者：王十朋
朝代：宋

我本東嘉田舍翁，登科偶與蜀龍同。
盍簪經月欽高誼，分袂令人念此公。
幕府可能淹俊傑，宸襟應亦記精忠。
他年攬轡游吳越，訪我茅廬浙水東。
閻普州趙果州舟中唱和以巨軸見寄酬以二首·其一
作者：王十朋
朝代：宋

聯舟西上沸歡聲，趙璧隋珠照坐明。
一客詞流三峽水，百篇詩壓五言城。
廣文舊舍欣重掃，阿買奇兒况侍行。
我以禮賓名客舘，雲安麴米待君傾。
閻普州趙果州舟中唱和以巨軸見寄酬以二首·其二
作者：王十朋
朝代：宋

燈結寒花鵲有聲，書傳雙鯉眼增明。
人言盡是青雲士，天遣相逢白帝城。
富貴有機端可畏，山川非險莫辭行。
定知蜀道從今易，東普南充蓋已傾。
關嶺旅邸觀林同季野去秋題壁
作者：王十朋
朝代：宋

去歲還家秋正杪，今年行役暑初殘。
同行壁上留題處，特下籃輿子細看。
關嶺遇雪
作者：王十朋
朝代：宋

路近剡溪春雪深，此行有媿子猷尋。
驅馳千里爭蝸角，孤負扁舟自在心。
闰月三白三首
作者：王十朋
朝代：宋

闰月生明后，江天未腊时。风翻禹门浪，花糁月宫枝。照夜皎珠树，秀庭祥玉芝。定知年大有，何止麦相宜。迎腊雪三白，未春花万株。神山森玉府，天象粲台符。词吐水流峡，鼎成风击湖。鬓边丝可织，四皓盍添吾。占尽一阳月，分为六出时。韦编照清夜，塞管落南枝。献中荆山玉，开成庙柱芝。人间瑞已定，过此却非宜。
闰月三白三首·其一
作者：王十朋
朝代：宋
体裁：五言律诗

闰月生明后，江天未腊时。风翻禹门浪，花糁月宫枝。照夜皎珠树，秀庭祥玉芝。定知年大有，何止麦相宜。
闰月三白三首·其三
作者：王十朋
朝代：宋
体裁：五言律诗

占尽一阳月，分为六出时。韦编照清夜，塞管落南枝。献中荆山玉，开成庙柱芝。人间瑞已定，过此却非宜。
闰月三白三首·其二
作者：王十朋
朝代：宋
体裁：五言律诗

迎腊雪三白，未春花万株。神山森玉府，天象粲台符。词吐水流峡，鼎成风击湖。鬓边丝可织，四皓盍添吾。
闵公
作者：王十朋
朝代：宋
体裁：七言绝句

庆父哀姜产祸芽，龂龂鲁道可胜嗟。武闱难起无人救，季子来归未足嘉。
闻小使胡昉抗虏不屈上甚嘉之有旨命右揆抚师仍有和不可成之语皆出睿断宗社之福也昌龄有诗次韵
作者：王十朋
朝代：宋

用儒端可复侵疆，活国何劳别取方。文帝要须亲御马，子卿宁患远看羊。抚师暂屈黄扉老，论将宁咨白首郎。行见车书混天下，岂容南北分三光。
闻小使胡昉抗虏不屈上甚嘉之有旨命右揆抚师仍有和不可成之语皆出睿断宗社之福也昌龄有诗次韵
作者：王十朋
朝代：宋

用儒端可復侵疆，活国何劳别取方。
文帝要须亲御马，子卿宁患远看羊。
抚师暂屈黄扉老，论将宁咨白首郎。
行见车书混天下，岂容南北分三光。
闻得吴兴
作者：王十朋
朝代：宋
体裁：七言绝句

莫年身似杜陵翁，流落乌蛮白帝中。圣主哀怜不终弃，乞祠却得水晶宫。
闻捷报用何韵
作者：王十朋
朝代：宋

淮甸流离唐赤子，将军奇特魏黄须。愿将银管书忠谊，粪土东京赵与胡。
闻捷报用何韵
作者：王十朋
朝代：宋

淮甸流离唐赤子，将军奇特魏黄鬚。
愿将银管书忠谊，粪土东京赵与胡。
闻礼生日
作者：王十朋
朝代：宋
体裁：五言律诗

桃水仲春月，蓂阶双荚生。添丁慰卢老，小子庆徐卿。禀得中和气，看成远大名。青春已如许，勉力继家声。
闻胡邦衡改知泉州复用前韵
作者：王十朋
朝代：宋

上念温陵为择人，知公名节世无邻。犯颜合在论思地，起废聊为岳牧臣。缪政居前诮糠秕，刚肠别久转车轮。天教我辈簪重盍，只恐留中拱帝宸。
闻胡邦衡改知泉州復用前韵
作者：王十朋
朝代：宋

上念温陵为择人，知公名节世无隣。
犯颜合在论思地，起废聊为岳牧臣。
缪政居前诮穅秕，刚肠别久转车轮。
天教我辈簪重盍，只恐留中拱帝宸。
闻角声
作者：王十朋
朝代：宋
体裁：七言绝句

角声已作送行声，更向萧萧雨后听。明日出郊闻更远，回头忍见二山青。
闻诗得男名之曰夔
作者：王十朋
朝代：宋
体裁：五言律诗

巫邑初传鲤，吾家遂得夔。遥来如马地，却应梦熊诗。官忝二千石，孙看第一枝。欣同君子抱，祝汝似吾儿。
闻诗生日
作者：王十朋
朝代：宋

良天逢十月，嘉节过三元。
汝父初生子，吾亲喜抱孙。
长成今若许，气习有余温。
雁序自相友，麟经可与言。
志宜存远大，学必探渊源。
但务勤修德，年龄不用论。
闻诗生日
作者：王十朋
朝代：宋

良天逢十月，嘉节过三元。汝父初生子，吾亲喜抱孙。长成今若许，气习有馀温。雁序自相友，麟经可与言。志宜存远大，学必探渊源。但务勤修德，年龄不用论。
闻诗闻礼不赴秋试以七月二十五日离太学八月二十六日至兴国军喜其来也因作是诗
作者：王十朋
朝代：宋
体裁：七言律诗

不将蜗角与人争，走侍双亲蜀道行。免为家书忧子美，饱闻情话悦渊明。一名所得知多少，万事真宜审重轻。更愿相随且归去，田园薄有要同耕。
闻韩帅世忠退保丹阳远近忧惧州县议结乡兵以备不虞闾巷少年贯弓走马若有得色感而有作
作者：王十朋
朝代：宋
体裁：七言律诗

逆虏纵横未剪齐，王师退保浙江西。羽书日报犹未息，戎捷远来何太稽。千里战云新鬼哭，满天阴雨夜乌啼。臂弓腰箭谁家子，竟日鸣鞭跃马蹄。
闻韶美侍郎易任广汉
作者：王十朋
朝代：宋

帝眷甘泉旧，纶恩换虎符。神应驰北阙，眼已见西湖。霖雨思贤甚，仙槎到汉无。书梁形梦寐，大厦待公扶。书欲临邛去，公俄广汉行。湖欣遇房相，诗拟和刘兄。为郡人生贵，还乡昼锦荣。无从陪杖屦，老我欲归耕。
闻韶美侍郎易任广汉·其一
作者：王十朋
朝代：宋
体裁：五言律诗

帝眷甘泉旧，纶恩换虎符。神应驰北阙，眼已见西湖。霖雨思贤甚，仙槎到汉无。书梁形梦寐，大厦待公扶。
闻韶美侍郎易任广汉·其二
作者：王十朋
朝代：宋
体裁：五言律诗

书欲临邛去，公俄广汉行。湖欣遇房相，诗拟和刘兄。为郡人生贵，还乡昼锦荣。无从陪杖屦，老我欲归耕。
闻马纲复行旧路圣主之恩诸公奏议之力也元章用前韵喜而和之
作者：王十朋
朝代：宋

利博仁言亟奏闻，恩光万里烛夔门。纲船已免□□□，栈道不应愁鹘孙。村落烟馀烟火□，□□□息斧斤痕。坐看巴蜀回生意，放我欢呼到酒尊。
闻马纲復行旧路圣主之恩诸公奏议之力也元章用前韵喜而和之
作者：王十朋
朝代：宋

利博仁言亟奏闻，恩光万里烛夔门。
纲船已免□□□，栈道不应愁鹘孙。
村落烟余烟火□，□□□息斧斤痕。
坐看巴蜀回生意，放我欢呼到酒尊。
阎和诗叙别再用前韵
作者：王十朋
朝代：宋
体裁：七言律诗

我本东嘉田舍翁，登科偶与蜀龙同。盍簪经月钦高谊，分袂令人念此公。幕府可能淹俊杰，宸襟应亦记精忠。他年揽辔游吴越，访我茅庐浙水东。
阎普州赵果州舟中唱和以巨轴见寄酬以二首
作者：王十朋
朝代：宋

联舟西上沸欢声，赵璧隋珠照坐明。一客词流三峡水，百篇诗压五言城。广文旧舍欣重扫，阿买奇儿况侍行。我以礼宾名客馆，云安曲米待君倾。灯结寒花鹊有声，书传双鲤眼增明。人言尽是青云士，天遣相逢白帝城。富贵有机端可畏，山川非险莫辞行。定知蜀道从今易，东普南充盖已倾。
阎普州赵果州舟中唱和以巨轴见寄酬以二首·其一
作者：王十朋
朝代：宋

联舟西上沸欢声，赵璧隋珠照坐明。
一客词流三峡水，百篇诗压五言城。
广文旧舍欣重扫，阿买奇儿况侍行。
我以礼宾名客舘，云安曲米待君倾。
阎普州赵果州舟中唱和以巨轴见寄酬以二首·其一
作者：王十朋
朝代：宋

联舟西上沸欢声，赵璧隋珠照坐明。一客词流三峡水，百篇诗压五言城。广文旧舍欣重扫，阿买奇儿况侍行。我以礼宾名客馆，云安曲米待君倾。
阎普州赵果州舟中唱和以巨轴见寄酬以二首·其二
作者：王十朋
朝代：宋
体裁：七言律诗

灯结寒花鹊有声，书传双鲤眼增明。人言尽是青云士，天遣相逢白帝城。富贵有机端可畏，山川非险莫辞行。定知蜀道从今易，东普南充盖已倾。
陆居士挽诗
作者：王十朋
朝代：宋
体裁：五言律诗

槐市访同舍，麟经推阿戎。传家知有子，种德本由公。遗训皆新语，多男类陆终。佳城在何处，楚尾白云中。
陈元佐和诗赠以前韵
作者：王十朋
朝代：宋

无功懒仕由堪酒，故向东皋事田亩。
自惭耕稼非老农，岁入何曾给糊口。
通功易事媿无术，谩闢书斋会乡友。
出技惭如鼯鼠穷，说法强为师子吼。
交游渐觉不在眼，老拙自知当缩手。
陈生慷慨真可人，文似良金胆如斗。
论交何止十年前，耐久遥期十年后。
把酒殷勤问黄菊，十年故旧宁多有。
士穷要使节义敦，不见韩公称子厚。
北窗捉笔书恶诗，醉中戏赠陈三九。
陈元佐和诗赠以前韵
作者：王十朋
朝代：宋

无功懒仕由堪酒，故向东皋事田亩。自惭耕稼非老农，岁入何曾给糊口。通功易事愧无术，谩辟书斋会乡友。出技惭如鼯鼠穷，说法强为师子吼。交游渐觉不在眼，老拙自知当缩手。陈生慷慨真可人，文似良金胆如斗。论交何止十年前，耐久遥期十年后。把酒殷勤问黄菊，十年故旧宁多有。士穷要使节义敦，不见韩公称子厚。北窗捉笔书恶诗，醉中戏赠陈三九。
陈公祠
作者：王十朋
朝代：宋
体裁：七言绝句

九年地主百年祠，民自元丰结去思。善政在人宜有后，堂堂忠肃见公儿。
陈商英挽词
作者：王十朋
朝代：宋

贵似金张富石崇，纷纷老死利名中。退居不见香山老，肥遁谁知秀野翁。溪上园因种花辟，床头金为好宾空。潸然痛念公兄弟，二十年前笔砚同。
陈商英挽词
作者：王十朋
朝代：宋

贵似金张富石崇，纷纷老死利名中。
退居不见香山老，肥遁谁知秀野翁。
溪上园因种花闢，床头金为好宾空。
潸然痛念公兄弟，二十年前笔砚同。
陈商霖挽词
作者：王十朋
朝代：宋
体裁：七言律诗

畴昔游从分不轻，十年乡校读书灯。德星会聚三兄弟，诗社追随八友朋。去国悲凉老王粲，还乡牢落失陈登。诵君生死炎凉句，斜日寒天涕满膺。
陈大监用赏梅韵以赠依韵酬之
作者：王十朋
朝代：宋

颍川丈人贤矣哉，青眼喜为清流开。诗章翰墨两奇绝，笔下一字无尘埃。品题人物奖后进，搢绅乐善公为魁。东嘉贱子生太晚，犹幸识此真人才。朅来西游也不恶，锦囊所得俱琼瑰。区区科第何足道，此行似为诗篇来。客中拜贶更重复，丙穴鱼及郫筒杯。寒乡故旧问归橐，首言带得公诗回。
陈大监用赏梅韵以赠依韵酬之
作者：王十朋
朝代：宋

颍川丈人贤矣哉，青眼喜为清流开。
诗章翰墨两奇绝，笔下一字无尘埃。
品题人物奬后进，搢绅乐善公为魁。
东嘉贱子生太晚，犹幸识此真人才。
朅来西游也不恶，锦囊所得俱琼瑰。
区区科第何足道，此行似为诗篇来。
客中拜贶更重复，丙穴鱼及郫筒杯。
寒乡故旧问归橐，首言带得公诗回。
陈大监饯别用前诗珠字韵以谢
作者：王十朋
朝代：宋

宸廷侥冒先诸儒，宠褒况获骊龙珠。
青衫黄牒拜君赐，红莲绿水官留都。
明日扁舟欲东出，访别长忧碍新律。
丈人呼酒如韩公，贱子媿非张十一。
酒阑未放客还家，活火煎泉烹叶嘉。
西来频下豫章榻，盛事当作还乡夸。
始终尚頼公鞭策，邪正途中知所择。
捐躯誓报明主恩，青史庶逃千古责。
况公自是人中奇，境邻吕望逢明时。
行持从橐奉清问，美恶愿分嫫与施。
陈大监饯别用前诗珠字韵以谢
作者：王十朋
朝代：宋

宸廷侥冒先诸儒，宠褒况获骊龙珠。青衫黄牒拜君赐，红莲绿水官留都。明日扁舟欲东出，访别长忧碍新律。丈人呼酒如韩公，贱子愧非张十一。酒阑未放客还家，活火煎泉烹叶嘉。西来频下豫章榻，盛事当作还乡夸。始终尚赖公鞭策，邪正途中知所择。捐躯誓报明主恩，青史庶逃千古责。况公自是人中奇，境邻吕望逢明时。行持从橐奉清问，美恶愿分嫫与施。
陈夫人挽词
作者：王十朋
朝代：宋

伟节声名盖一时，夫人淑德最相宜。便甘布素从高隐，不惜花钿拯众饥。萱草未乾堂下土，杨花已应梦中诗。如今多少王孙饿，进食哀怜复有谁。
陈夫人挽词
作者：王十朋
朝代：宋

伟节声名盖一时，夫人淑德最相宜。
便甘布素从高隠，不惜花钿拯众饥。
萱草未干堂下土，杨花已应梦中诗。
如今多少王孙饿，进食哀怜復有谁。
陈希仲赠山茶
作者：王十朋
朝代：宋

都胜名花入小园，群芳无复敢争妍。童童翠盖藏春色，艳艳繁灯照雪天。青蕊似开吾辈眼，高标不染俗流钱。此花端有岁寒意，好赋甘棠蔽芾篇。
陈希仲赠山茶
作者：王十朋
朝代：宋

都胜名花入小园，群芳无復敢争妍。
童童翠盖藏春色，艷艷繁灯照雪天。
青蘂似开吾辈眼，高标不染俗流钱。
此花端有岁寒意，好赋甘棠蔽芾篇。
陈德溥以百韵诗送别因赠一绝
作者：王十朋
朝代：宋
体裁：七言绝句

莲幕游从一二年，送行越境继前贤。笔头皆有珠千颗，端似少陵夔府篇。
陈提刑挽词
作者：王十朋
朝代：宋
体裁：七言律诗

我守桐城公奉祠，登堂犹恨识公迟。心劳抚字阳司业，狱喜平反隽不疑。头白不忘文字乐，室清宜作子孙规。棣华玉润皆文杰，潜德幽光发妙词。
陈提刑永仲以清名室志先德也诗以美之
作者：王十朋
朝代：宋

庞公尝有言，我独遗以清。
贤者于子孙，所遗良不轻。
颍川老龙公，落落前朝英。
帝命作南伯，清德如广平。
宸翰一字褒，不啻华衮荣。
是以自贤孙，持节蜚英声。
结庐桐城隅，室以清为名。
仰不忝厥祖，俯能规后生。
我来聚星地，喜见此老成。
公清不自言，蔼然着乡评。
时焉访其室，鄙吝不敢萌。
如觌任棠水，似濯沧浪缨。
愿移清室风，于以清寰瀛。
陈提刑永仲以清名室志先德也诗以美之
作者：王十朋
朝代：宋

庞公尝有言，我独遗以清。贤者于子孙，所遗良不轻。颍川老龙公，落落前朝英。帝命作南伯，清德如广平。宸翰一字褒，不啻华衮荣。是以自贤孙，持节蜚英声。结庐桐城隅，室以清为名。仰不忝厥祖，俯能规后生。我来聚星地，喜见此老成。公清不自言，蔼然著乡评。时焉访其室，鄙吝不敢萌。如觌任棠水，似濯沧浪缨。愿移清室风，于以清寰瀛。
陈景公挽词
作者：王十朋
朝代：宋

冠玉堂堂骨相奇，起家消息露蓍龟。齿牙不妄千金诺，度量难窥万顷陂。车辙过门多长者，箕裘传业有佳儿。西园新卜松楸地，记得公颜向此怡。先子于公分颇深，晚年出处恨商参。虽脩北海通家好，未遂香山会老心。尽道吉人俱未艾，谁知凶讣遽相寻。三年落尽思亲泪，今日登门又满襟。
陈景公挽词·其一
作者：王十朋
朝代：宋
体裁：七言律诗

冠玉堂堂骨相奇，起家消息露蓍龟。齿牙不妄千金诺，度量难窥万顷陂。车辙过门多长者，箕裘传业有佳儿。西园新卜松楸地，记得公颜向此怡。
陈景公挽词·其二
作者：王十朋
朝代：宋

先子于公分颇深，晚年出处恨商参。
虽修北海通家好，未遂香山会老心。
尽道吉人俱未艾，谁知凶讣遽相寻。
三年落尽思亲泪，今日登门又满襟。
陈景公挽词·其二
作者：王十朋
朝代：宋

先子于公分颇深，晚年出处恨商参。虽脩北海通家好，未遂香山会老心。尽道吉人俱未艾，谁知凶讣遽相寻。三年落尽思亲泪，今日登门又满襟。
陈武帝
作者：王十朋
朝代：宋
体裁：七言绝句

一旦权臣外召君，已知天帝欲兴陈。江淮若道无神物，谁报齐兵至寿春。
陈献可宋孝先万孝杰夏伯虎和诗复用前韵
作者：王十朋
朝代：宋

准拟重阳会诗酒，手种菊花凡数亩。佳节相逢俱可人，一一篇章堪适口。扬庭酝籍更清新，晋宋间人颜谢友。舜卿词源浩万斛，下笔惊人风雨吼。季梁萧洒诗如人，飘然自是风骚手。用之年少富文墨，日出珠玑不论斗。诚叔思深希仲逸，齐驱未识谁先后。老朽那能敌年少，胸中空洞嗟无有。张我三军得数子，造物遗予非不厚。明年秋战岂无人，云梦定须吞八九。
陈献可宋孝先万孝杰夏伯虎和诗復用前韵
作者：王十朋
朝代：宋

准拟重阳会诗酒，手种菊花凡数亩。
佳节相逢俱可人，一一篇章堪适口。
扬庭醖籍更清新，晋宋间人颜谢友。
舜卿词源浩万斛，下笔惊人风雨吼。
季梁萧洒诗如人，飘然自是风骚手。
用之年少富文墨，日出珠玑不论斗。
诚叔思深希仲逸，齐驱未识谁先后。
老朽那能敌年少，胸中空洞嗟无有。
张我三军得数子，造物遗予非不厚。
明年秋战岂无人，云梦定须吞八九。
陈贺州赋双莲诗不言祥瑞次韵以酬
作者：王十朋
朝代：宋
体裁：七言律诗

红蕖明镜两鲜鲜，中有双头更颖然。天产人才兼产物，公祥和气不祥莲。耻谈子厚表中瑞，肯咏章安桥畔篇。何日相呼登泰华，采华食实藕如船。
陈贺州速客送酒
作者：王十朋
朝代：宋
体裁：七言律诗

贺州呼客细论文，我欲相过与共论。正恐俗他真率会，不如分去圣贤樽。簪当浓绿画中盍，杯向轻红擘处翻。即席有诗应寄我，敲门来送月黄昏。
陈郎中赠韩子苍集
作者：王十朋
朝代：宋
体裁：古风

唐宋诗人六七作，李杜韩柳欧苏黄。近来江西立宗派，妙句更推韩子苍。非坡非谷自一家，鼎中一脔曾已尝。丈人珍重赠全集，开卷烂然光焰长。诗如此公固足贵，赐出仁者尤难忘。兼金白璧不足道，愿宝兹集为家藏。鲰生幸脱场屋累，老境欲入诗门墙。古诗三百未能学，句法且学今陵阳。
陈阜卿书云闻诗筒甚盛可使流传江西否戏用竹萌韵以寄
作者：王十朋
朝代：宋

江西大帅本仙官，余事篇章过定安。
欲遣诗筒寄诗伯，恐嫌白俗孟郊寒。
陈阜卿书云闻诗筒甚盛可使流传江西否戏用竹萌韵以寄
作者：王十朋
朝代：宋

江西大帅本仙官，馀事篇章过定安。欲遣诗筒寄诗伯，恐嫌白俗孟郊寒。
除日
作者：王十朋
朝代：宋
体裁：五言律诗

蜗舍三年别，夔门两岁除。盆虽具肴簌，傩不是乡闾。枥马喧新集，桃符换旧书。何如杜陵老，守岁阿咸居。
除日
作者：王十朋
朝代：宋

蝸舍三年別，夔門兩歲除。
盆雖具肴簌，儺不是鄉閭。
櫪馬喧新集，桃符換舊書。
何如杜陵老，守歲阿咸居。
陳元佐和詩贈以前韻
作者：王十朋
朝代：宋

無功懶仕由堪酒，故向東臯事田畝。
自慚耕稼非老農，歲入何曾給糊口。
通功易事媿無術，謾闢書齋會鄉友。
出技慙如鼯鼠窮，說法强爲師子吼。
交游漸覺不在眼，老拙自知當縮手。
陳生慷慨真可人，文似良金膽如斗。
論交何止十年前，耐久遥期十年後。
把酒殷勤問黄菊，十年故舊寧多有。
士窮要使節義敦，不見韓公稱子厚。
北窗捉筆書惡詩，醉中戯贈陳三九。
陳公祠
作者：王十朋
朝代：宋

九年地主百年祠，民自元豐結去思。
善政在人宜有後，堂堂忠肅見公兒。
陳商英挽詞
作者：王十朋
朝代：宋

貴似金張富石崇，紛紛老死利名中。
退居不見香山老，肥遁誰知秀野翁。
溪上園因種花闢，牀頭金爲好賓空。
潸然痛念公兄弟，二十年前筆硯同。
陳商霖挽詞
作者：王十朋
朝代：宋

疇昔游從分不輕，十年鄉校讀書燈。
德星會聚三兄弟，詩社追隨八友朋。
去國悲凉老王粲，還鄉牢落失陳登。
誦君生死炎凉句，斜日寒天涕滿膺。
陳大監用賞梅韻以贈依韵酬之
作者：王十朋
朝代：宋

潁川丈人賢矣哉，青眼喜爲清流開。
詩章翰墨兩奇絕，筆下一字無塵埃。
品題人物奬後進，搢紳樂善公爲魁。
東嘉賤子生太晚，猶幸識此真人才。
朅來西游也不惡，錦囊所得俱瓊瑰。
區區科第何足道，此行似爲詩篇來。
客中拜貺更重複，丙穴魚及郫筒杯。
寒鄉故舊問歸橐，首言带得公詩回。
陳大監餞別用前詩珠字韵以謝
作者：王十朋
朝代：宋

宸廷僥冒先諸儒，寵褒况獲驪龍珠。
青衫黄牒拜君賜，紅蓮綠水官留都。
明日扁舟欲東出，訪別長憂礙新律。
丈人呼酒如韓公，賤子媿非張十一。
酒闌未放客還家，活火煎泉烹葉嘉。
西來頻下豫章榻，盛事當作還鄉夸。
始終尚頼公鞭策，邪正途中知所擇。
捐軀誓報明主恩，青史庶逃千古責。
况公自是人中奇，境鄰呂望逢明時。
行持從橐奉清問，美惡願分嫫與施。
陳夫人挽詞
作者：王十朋
朝代：宋

偉節聲名蓋一時，夫人淑德最相宜。
便甘布素從高隠，不惜花鈿拯衆饑。
萱草未乾堂下土，楊花已應夢中詩。
如今多少王孫餓，進食哀憐復有誰。
陳希仲贈山茶
作者：王十朋
朝代：宋

都勝名花入小園，群芳無復敢爭妍。
童童翠蓋藏春色，艷艷繁燈照雪天。
青蘂似開吾輩眼，高標不染俗流錢。
此花端有歲寒意，好賦甘棠蔽芾篇。
陳德溥以百韵詩送別因贈一絕
作者：王十朋
朝代：宋

蓮幕游從一二年，送行越境繼前賢。
筆頭皆有珠千顆，端似少陵夔府篇。
陳提刑挽詞
作者：王十朋
朝代：宋

我守桐城公奉祠，登堂猶恨識公遲。
心勞撫字陽司業，獄喜平反雋不疑。
頭白不忘文字樂，室清宜作子孫規。
棣華玉潤皆文傑，潛德幽光發妙詞。
陳提刑永仲以清名室志先德也詩以美之
作者：王十朋
朝代：宋

龐公嘗有言，我獨遺以清。
賢者於子孫，所遺良不輕。
潁川老龍公，落落前朝英。
帝命作南伯，清德如廣平。
宸翰一字褒，不啻華衮榮。
是以自賢孫，持節蜚英聲。
結廬桐城隅，室以清爲名。
仰不忝厥祖，俯能規後生。
我來聚星地，喜見此老成。
公清不自言，藹然著鄉評。
時焉訪其室，鄙吝不敢萌。
如覿任棠水，似濯滄浪纓。
願移清室風，于以清寰瀛。
陳景公挽詞·其一
作者：王十朋
朝代：宋

冠玉堂堂骨相奇，起家消息露蓍龜。
齒牙不妄千金諾，度量難窺萬頃陂。
車轍過門多長者，箕裘傳業有佳兒。
西園新卜松楸地，記得公顔向此怡。
陳景公挽詞·其二
作者：王十朋
朝代：宋

先子於公分頗深，晚年出處恨商參。
雖脩北海通家好，未遂香山會老心。
盡道吉人俱未艾，誰知凶訃遽相尋。
三年落盡思親淚，今日登門又滿襟。
陳武帝
作者：王十朋
朝代：宋

一旦權臣外召君，已知天帝欲興陳。
江淮若道無神物，誰報齊兵至壽春。
陳獻可宋孝先萬孝傑夏伯虎和詩復用前韻
作者：王十朋
朝代：宋

準擬重陽會詩酒，手種菊花凡數畝。
佳節相逢俱可人，一一篇章堪適口。
揚庭醖籍更清新，晉宋間人顔謝友。
舜卿詞源浩萬斛，下筆驚人風雨吼。
季梁蕭洒詩如人，飄然自是風騷手。
用之年少富文墨，日出珠璣不論斗。
誠叔思深希仲逸，齊驅未識誰先後。
老朽那能敵年少，胸中空洞嗟無有。
張我三軍得數子，造物遺予非不厚。
明年秋戰豈無人，雲夢定須吞八九。
陳賀州賦雙蓮詩不言祥瑞次韻以酬
作者：王十朋
朝代：宋

紅蕖明鏡兩鮮鮮，中有雙頭更穎然。
天産人才兼産物，公祥和氣不祥蓮。
耻談子厚表中瑞，肯詠章安橋畔篇。
何日相呼登泰華，采華食實藕如船。
陳賀州速客送酒
作者：王十朋
朝代：宋

賀州呼客細論文，我欲相過與共論。
正恐俗他真率會，不如分去聖賢樽。
簪當濃綠畫中盍，杯向輕紅擘處翻。
即席有詩應寄我，敲門來送月黄昏。
陳郎中贈韓子蒼集
作者：王十朋
朝代：宋

唐宋詩人六七作，李杜韓柳歐蘇黄。
近來江西立宗派，妙句更推韓子蒼。
非坡非谷自一家，鼎中一臠曾已嘗。
丈人珍重贈全集，開卷爛然光焰長。
詩如此公固足貴，賜出仁者尤難忘。
兼金白璧不足道，願寶茲集爲家藏。
鯫生幸脫場屋累，老境欲入詩門牆。
古詩三百未能學，句法且學今陵陽。
陳阜卿書云聞詩筒甚盛可使流傳江西否戲用竹萌韻以寄
作者：王十朋
朝代：宋

江西大帥本仙官，餘事篇章過定安。
欲遣詩筒寄詩伯，恐嫌白俗孟郊寒。
陸居士挽詩
作者：王十朋
朝代：宋

槐市訪同舍，麟經推阿戎。
傳家知有子，種德本由公。
遺訓皆新語，多男類陸終。
佳城在何處，楚尾白雲中。
隋文帝
作者：王十朋
朝代：宋
体裁：七言绝句

孽后邪臣造衅端，房陵幽闭抱深冤。一朝变起宫闱内，方信当时用妇言。
隋文帝
作者：王十朋
朝代：宋

孽后邪臣造釁端，房陵幽閉抱深冤。
一朝變起宮闈內，方信當時用婦言。
雁山僧景暹求文記本覺殿
作者：王十朋
朝代：宋

歸來欲效老夫潛，喜見游方舊杜暹。
本覺殿成功德滿，媿無筆力助莊嚴。
雁山僧景暹求文记本觉殿
作者：王十朋
朝代：宋

归来欲效老夫潜，喜见游方旧杜暹。
本觉殿成功德满，媿无笔力助庄严。
雁山僧景暹求文记本觉殿
作者：王十朋
朝代：宋

归来欲效老夫潜，喜见游方旧杜暹。本觉殿成功德满，愧无笔力助庄严。
雙桂
作者：王十朋
朝代：宋

先人植雙桂，馨德滿吾廬。
不老兒孫長，聯芳合似渠。
雙鵲
作者：王十朋
朝代：宋

雙鵲喳喳首向東，似將喜報主人公。
主人只欲東歸去，歸作左原田舍翁。
離夷陵移舟至水西將遵陸霧甚咫尺不辨舟人失津退數里遇渡船引而至岸有山在蒙籠中乃觀音臺也過姜詩村飯士門鋪晚宿油榨有山名四面頗佳
作者：王十朋
朝代：宋

至喜亭前曉霧迷，櫓聲離岸眩東西。
疑游神女行雲峽，忽到姜詩躍鯉溪。
午飯驛亭同蓐食，夜眠村店類雞栖。
眼中四面青山好，從此登天路不低。
離宣城天色陰晦望群山不見樞公和詩見寄復用前韵
作者：王十朋
朝代：宋

聖恩猶未許投閑，遥訪蘋洲柳與顔。
羿婦解將風送月，麻姑莫遣雨遮山。
心游孤嶼題詩處，名玷元樞薦墨間。
旦夕公歸首臺鼎，高齋遺躅倘容攀。
離沙市天色變舟人懼風作少憩公安而行默禱有應
作者：王十朋
朝代：宋

解任古夔國，移官白蘋洲。
三峽雖幸免，大江尚堪憂。
黎明霧四塞，篙師請停舟。
爾禱於公安，吾禱學孔丘。
愷悌以爲治，潔廉以自修。
神乎苟聽之，庶不爲神羞。
須臾日光漏，江凈烟靄收。
願如吾祖言，千里俱安流。
雨止復用前韵
作者：王十朋
朝代：宋
体裁：古风

水枯秧老农欲雨，麦黄桑绿蚕欲晴。一朝大霈满四泽，云收雾扫天还清。曰旸曰雨岂人力，圣德仰荷吾君明。庙堂况无痴宰相，不怕泥泞妨牛行。布谷催耕最知务，鸣鸠呼妇殊有情。平原出水云吐日，阴阳得所无战争。明日阳光照临足，今日阳乌已先浴。
雨止復用前韻
作者：王十朋
朝代：宋

水枯秧老農欲雨，麥黄桑綠蠶欲晴。
一朝大霈滿四澤，雲收霧掃天還清。
曰暘曰雨豈人力，聖德仰荷吾君明。
廟堂况無癡宰相，不怕泥濘妨牛行。
布穀催耕最知務，鳴鳩呼婦殊有情。
平原出水雲吐日，陰陽得所無戰爭。
明日陽光照臨足，今日陽烏已先浴。
雪中寄梅花与清之大老
作者：王十朋
朝代：宋

天花除恼腊前雪，香蕊报春溪上梅。分赠鹿岩龙穴友，异时俱是百花魁。
雪中寄梅花与清之大老
作者：王十朋
朝代：宋

天花除恼腊前雪，香蘂报春溪上梅。
分赠鹿岩龙穴友，异时俱是百花魁。
雪中寄梅花與清之大老
作者：王十朋
朝代：宋

天花除惱臘前雪，香蘂報春溪上梅。
分贈鹿巖龍穴友，異時俱是百花魁。
雲安下巖
作者：王十朋
朝代：宋

濤江翻雪卷湖灘，晚泊巖扉暫解顔。
夙有浄緣逢寺喜，老無生理伴僧閒。
殘雲已斷猶飛雨，落日將沉却照山。
半夜秋聲驚客夢，一簾珠貝冷珊珊。
雲榭
作者：王十朋
朝代：宋

山生取地榭侵雲，土木多應役鬼神。
好向危欄高著眼，閭閻無限困窮人。
雲榭納凉
作者：王十朋
朝代：宋

人間正炎熱，雲榭獨清凉。
如欲慰黎庶，諸君宜奉揚。
雷声
作者：王十朋
朝代：宋

雷已先声雷隐隐，雨宜洒道即纷纷。为言风伯不须怒，天下苍生正望云。
雷声
作者：王十朋
朝代：宋

雷已先声雷隠隠，雨宜洒道即纷纷。
为言风伯不须怒，天下苍生正望云。
雷聲
作者：王十朋
朝代：宋

雷已先聲雷隠隠，雨宜灑道即紛紛。
爲言風伯不須怒，天下蒼生正望雲。
雷門
作者：王十朋
朝代：宋

吳越興亡事若何，譙門遺迹枕山阿。
大聲曾作雷霆震，應笑人間布鼓多。
雷门
作者：王十朋
朝代：宋
体裁：七言绝句

吴越兴亡事若何，谯门遗迹枕山阿。大声曾作雷霆震，应笑人间布鼓多。
雾开復成一绝
作者：王十朋
朝代：宋
体裁：七言绝句

关登罗护饭邮亭，云雾迷人昼晦冥。神女有灵呼即应，廓然山色为吾青。
霧開復成一絕
作者：王十朋
朝代：宋

關登羅護飯郵亭，雲霧迷人晝晦冥。
神女有靈呼即應，廓然山色爲吾青。
静晖楼前有荔子一株木老矣犹未生予去其枯枝今岁遂生一二百颗至六月方熟
作者：王十朋
朝代：宋
体裁：七言律诗

木老生迟六月丹，明珠百颗照朱颜。因渠风味思瑶柱，撩我乡心念玉环。路远应难三日寄，楼高更上一层攀。君谟谱内丁香种，宜在江陈品第间。
靜暉樓前有荔子一株木老矣猶未生予去其枯枝今歲遂生一二百顆至六月方熟
作者：王十朋
朝代：宋

木老生遲六月丹，明珠百顆照朱顔。
因渠風味思瑶柱，撩我鄉心念玉環。
路遠應難三日寄，樓高更上一層攀。
君謨譜內丁香種，宜在江陳品第間。
韓魏公生于泉南州宅故未有祠於典爲闕郡圃有庵名大隠即之以祠八月戊子率同僚祀之
作者：王十朋
朝代：宋

天開我宋太平基，紫府真人下應期。
河朔魁梧出真相，泉南葱鬰産奇兒。
夢符蚌腹生珠夜，事應台躔捧日時。
紫帽清源發光采，郡園深處立新祠。
韩魏公生于泉南州宅故未有祠于典为阙郡圃有庵名大隐即之以祠八月戊子率同僚祀之
作者：王十朋
朝代：宋

天开我宋太平基，紫府真人下应期。河朔魁梧出真相，泉南葱郁产奇儿。梦符蚌腹生珠夜，事应台躔捧日时。紫帽清源发光采，郡园深处立新祠。
韩魏公生于泉南州宅故未有祠于典为阙郡圃有庵名大隠即之以祠八月戊子率同僚祀之
作者：王十朋
朝代：宋

天开我宋太平基，紫府真人下应期。
河朔魁梧出真相，泉南葱鬰产奇儿。
梦符蚌腹生珠夜，事应台躔捧日时。
紫帽清源发光采，郡园深处立新祠。
韶美归舟过夔留半月语离作恶诗二章以送
作者：王十朋
朝代：宋

五载三诗送我归，古夔今作送君诗。相如游处符分竹，诸葛阵旁舟解维。秉烛莫辞频把酒，挥毫未免各忧时。可怜滟滪双蓬鬓，会合无多又别离。弱羽年来正倦飞，夔门邂逅故人归。人生一笑难开口，世事多端合掩扉。况是桑榆俱晚景，何曾富贵已危机。明朝怅望仙舟远，百尺高楼上静晖。
韶美归舟过夔留半月语离作恶诗二章以送·其一
作者：王十朋
朝代：宋
体裁：七言律诗

五载三诗送我归，古夔今作送君诗。相如游处符分竹，诸葛阵旁舟解维。秉烛莫辞频把酒，挥毫未免各忧时。可怜滟滪双蓬鬓，会合无多又别离。
韶美归舟过夔留半月语离作恶诗二章以送·其二
作者：王十朋
朝代：宋
体裁：七言律诗

弱羽年来正倦飞，夔门邂逅故人归。人生一笑难开口，世事多端合掩扉。况是桑榆俱晚景，何曾富贵已危机。明朝怅望仙舟远，百尺高楼上静晖。
韶美归舟过夔留半月语离作恶诗二章以送梁彭州归自道山溯流入峡以二诗见寄因次其韵·其一
作者：王十朋
朝代：宋
体裁：七言律诗

首遇重华辟四门，郡符帅阃误蒙恩。路经滟滪少陵鬓，草梦池塘灵运魂。马运敢辞论水陆，兵储未暇议营屯。故人相见谈时事，耿耿胸中直气存。
韶美归舟过夔，留半月语离，作恶诗以送之，
作者：王十朋
朝代：宋

弱羽年来正倦飞，夔门邂逅故人归。人生一笑难开口，世事多端合掩扉。况是桑榆俱暮景，何曾富贵已危机。明朝怅望仙舟远，百尺高楼上静晖。
韶美歸舟過夔留半月語離作惡詩二章以送·其一
作者：王十朋
朝代：宋

五載三詩送我歸，古夔今作送君詩。
相如游處符分竹，諸葛陣旁舟解維。
秉燭莫辭頻把酒，揮毫未免各憂時。
可憐灧澦雙蓬鬢，會合無多又別離。
韶美歸舟過夔留半月語離作惡詩二章以送·其二
作者：王十朋
朝代：宋

弱羽年來正倦飛，夔門邂逅故人歸。
人生一笑難開口，世事多端合掩扉。
况是桑榆俱晚景，何曾富貴已危機。
明朝悵望仙舟遠，百尺高樓上靜暉。
韶美至云安寄诗二首再用诗字韵以寄
作者：王十朋
朝代：宋
体裁：七言律诗

刘郎初自日边归，入峡殷勤寄我诗。大小承天思越绝，后先去国会坤维。分题应记跳珠夜，送别还思入竹时。千里遥遥共明月，此心无合亦无离。
韶美至雲安寄詩二首再用詩字韻以寄
作者：王十朋
朝代：宋

劉郎初自日邊歸，入峽殷勤寄我詩。
大小承天思越絕，後先去國會坤維。
分題應記跳珠夜，送別還思入竹時。
千里遥遥共明月，此心無合亦無離。
項服善知縣和詩酬以三絕并簡林致一教授·其一
作者：王十朋
朝代：宋

膽落庭中雁鶩群，寧容摘紙舞微文。
鄱陽賢令知多少，惟有鄱君與項君。
項服善知縣和詩酬以三絕并簡林致一教授·其三
作者：王十朋
朝代：宋

無錢令尹陶彭澤，有道先生鄭廣文。
預約它年還故里，共騎白鹿效文君。
項服善知縣和詩酬以三絕并簡林致一教授·其二
作者：王十朋
朝代：宋

牧養功成鮮敗群，絃歌聲裏出詩文。
只愁桃李春風近，卧轍無由駐令君。
題一覽亭
作者：王十朋
朝代：宋

危亭頂鄂渚，欲上初不敢。
肩輿躡崢嶸，眼界驚坎窗。
青山繚江湖，烟雨抹濃淡。
千帆破滄浪，萬室昭菡萏。
大澤匈可吞，秀色手宜攬。
形勢控上游，天險卦侔坎。
登臨迫吹帽，秋聲在葭菼。
銜杯情有欣，懷古意多感。
兩雄孫與劉，壯志鯨鵬噉。
赤壁走阿瞞，功業炳鉛槧。
黄鶴去何之，靈竹色猶慘。
樓餘庾公興，洲遺正平憾。
北望舊中原，激裂壯士膽。
何由登太山，一快天下覽。
題並玉堂
作者：王十朋
朝代：宋

仙李門闌秀氣鍾，二山朋盍玉爲容。
晉人瀟灑坐連壁，杜老風流吟兩峯。
崑府烟霞浮几席，藍田丘壑藴心胸。
俯容列岫葭相倚，遥許它山石可攻。
光徹郡城翔白鷺，影摇江水照黄龍。
價高難把連城易，官冷聊將一穀供。
疑是璣衡臨處落，端如日月合時逢。
主賓對面成三友，伯仲摩雲拱九重。
雁蕩浪誇鸞有侶，庾樓徒詫劍相從。
綵衣戲罷看山色，不似慈顔喜氣濃。
題何子應金華書院圖
作者：王十朋
朝代：宋

君不見杜陵野客老更狂，浣花溪上結草堂。
又不見謫仙世人皆欲殺，匡山讀書頭如雪。
二公同時鳴有唐，文章萬丈光艷長。
鈞天無人帝呼去，草堂書館今荒凉。
太平宰相張居士，外甥似舅金華子。
胸中萬卷杜陵翁，筆下千篇謫仙李。
向來衣冠拜僞楚，我乃宋臣惟有死。
何曾著眼癡宰相，况肯低顔驄御史。
天邊卿月落九疑，口誦離騷吊湘水。
誅茅築室小東山，天下蒼生望公起。
種梅志欲調商鼎，持斧夢刀聊爾耳。
公生長安我東嘉，天遣邂逅鄱江涯。
筆頭一語真戲劇，却將鐵面擬金華。
金華自是金閨彥，金口褒揚兩朝眷。
末須歸去金華山，行將入侍金華殿。
題佛閣三絕·其一
作者：王十朋
朝代：宋

佛閣閲人久，儒官涉世踈。
伽藍真長者，容我半年居。
題佛閣三絕·其三
作者：王十朋
朝代：宋

靈運本狂客，偶來蓮社遊。
鍾魚聽已厭，歸去故園休。
題佛閣三絕·其二
作者：王十朋
朝代：宋

桑下不三宿，閣中經半年。
青山滿庭戶，雖好莫留連。
題凈名院二絕·其一
作者：王十朋
朝代：宋

凈名却見老維摩，道眼相看語不多。
我待衣冠掛神武，杖藜來此老巖阿。
題凈名院二絕·其二
作者：王十朋
朝代：宋

谷中有月露蛾眉，水織珠簾更絕奇。
滿目峯巒觀未盡，有僧携紙覓題詩。
題劉阮祠用過仙人渡韵
作者：王十朋
朝代：宋

澗水桃花路易迷，不同人世下成蹊。
自從重入山中去，烟雨深深鎖舊溪。
題卧龍山觀音泉呈行可元章
作者：王十朋
朝代：宋

去歲游廬山，社中觀白蓮。
不飲遠公酒，聊酌聰明泉。
肩輿過武昌，乘興西山巔。
巖乳飲菩薩，詩篇誦蘇仙。
夔州苦無井，癭俗殊可憐。
竹筩喉不乾，可浣不可煎。
日汲卧龍水，屢頼擔夫肩。
所取都幾斛，深慚未投錢。
前日招提游，入耳聲涓涓。
泓澄可照膽，草木皆光妍。
却疑南陽人，蟠蟄清泠淵。
慘淡會風雲，滂沱霖普天。
源如少陵詞，清入光芒篇。
餘波漲瞿唐，洶湧吞百川。
何人著水經，漏此不及編。
道人出新茗，林間手新研。
共以夷齊心，來結觀音緣。
至今清夜夢，猶到幽亭邊。
交游况離索，回首成悽然。
何時鹿呦呦，重訪山中禪。
題壽樂堂用東坡韵贈楊元賓僉判
作者：王十朋
朝代：宋

蓬萊閣下蒼龍古，萬壑千巖擁仙府。
壽樂堂西面卧龍，壑月巖風滿窗戶。
蒼松溜雨大十圍，綠水浮荷深一股。
作堂主人久黄壤，仁智風猶似鄒魯。
詩仙騎龍已上天，妙句光芒照寰宇。
青山偃蹇只如昔，高處去天無尺五。
楊侯淮泗老儒學，文字撐腸筆風雨。
朅來贊幕古東州，要與青山作盟主。
虛堂宴坐飽風月，此外一毫端不取。
它日從公物外游，貝闕珠宮酌瓊乳。
題夢齡五桂堂
作者：王十朋
朝代：宋

我昔曾栽會趣堂，子今封植更芬芳。
勝它福峙三珠樹，賽却東嘉五馬坊。
靖節柳青寧耐久，大夫松老恨無香。
何如移得蟾宮種，不媿靈椿竇十郎。
題大慈寺
作者：王十朋
朝代：宋

巍嶺迢迢入翠微，梵宮佛隴鎖烟霏。
斷碑古寺曾經眼，剛笑陳隋徃事非。
題天台國清寺
作者：王十朋
朝代：宋

十里松聲接澗泉，清音入耳夜無眠。
宜於四絕中稱絕，誰向三賢後更賢。
寺就已無陳日月，時清長是宋山川。
明朝杖屨尋劉阮，不待桃花入洞天。
題天華院
作者：王十朋
朝代：宋

游徧廬山寺，茲山亦自佳。
數宵緣石耳，一飯爲天華。
題如存亭壁·其一
作者：王十朋
朝代：宋

不見慈親已一星，佳城松柏慘然青。
此生難報劬勞德，空對銘碑涕泗零。
題如存亭壁·其二
作者：王十朋
朝代：宋

年來游宦遠松楸，越雪吳霜带滿頭。
乞得祠宮養衰病，白巖香火共僧修。
題屈原廟
作者：王十朋
朝代：宋

自古皆有死，先生死忠清。
故宅秭歸江，前山熊繹城。
眷言懷此都，不比異姓卿。
六經變離騷，日月爭光明。
題康王觀
作者：王十朋
朝代：宋

趣在烟霞世味輕，天將廬阜慰西征。
且須細看康王谷，未用遥尋白帝城。
星子地分天上宿，谷簾泉占酒中名。
凌雲仙客知多少，肯向風波世路行。
題庾樓呈唐守立夫
作者：王十朋
朝代：宋

遥望香爐氣欲烟，坐觀湓浦浪舂天。
山川滿目古今迹，雲水千帆名利船。
萬點白鷗家浩渺，一聲赤壁酹嬋娟。
詩篇細讀張耘叟，倚遍闌干思黯然。
題徐致政菊坡圖
作者：王十朋
朝代：宋

南方有高士，仁義偃王裔。
家山闢幽坡，手取香草藝。
秋至有黄華，采采滿衣袂。
客來酒盈尊，詩出語驚世。
無心學淵明，偶與淵明契。
靜者年自長，頹齡不須制。
高懷恥獨樂，地遠人罕詣。
丹青寫佳境，有目皆可睨。
吾家鮮鮮徑，荒蕪屢經歲。
儒冠誤此身，掛之公得計。
題從姪慎莊
作者：王十朋
朝代：宋

風雨漂我廬，無地寄食宿。
小阮知所敦，舍我道旁屋。
震凌得帡幪，幸免泥塗辱。
明白歸舊巢，鷦鷯一枝足。
題懷坡閣贈王景文國正·其一
作者：王十朋
朝代：宋

窮途喜見富川波，已覺茲行所得多。
杭潁西湖堪鼎足，兼懷六一與東坡。
題懷坡閣贈王景文國正·其二
作者：王十朋
朝代：宋

眼中十里是烟波，天遣江山助子多。
自是玉堂揮翰手，不應此處久懷坡。
題扇橋
作者：王十朋
朝代：宋

右軍一畫千金重，妙意寧容市嫗知。
明日重來堪一笑，管城那肯更臨池。
題月師桂堂
作者：王十朋
朝代：宋

道人以月名身，以桂名堂。
胸中負所有，志在丹霄旁。
冠巾倘可加，唾手得天香。
惜哉已世外，此志終莫償。
山中作堂侔月窟，禪定吟餘思清越。
要令坐上生清風，須使心中似明月。
題朱鈐幹灝無喧室
作者：王十朋
朝代：宋

雅抱淵明尚，處喧思避喧。
門雖有車馬，趣不異丘園。
仁者本來靜，時然應亦言。
端能重吾幕，無復擾爲煩。
題東林聰明泉
作者：王十朋
朝代：宋

遠公白蓮社，旁有聰明泉。
飲此誰聰明，社中十八賢。
堯舜不曾飲，聰明本諸天。
我輩雖飲之，聰明不加前。
爲愛此水清，一酌滌塵緣。
却恐愚此水，愚名自今傳。
題湖口驛
作者：王十朋
朝代：宋

蘆花洲渚江人邦，我來把酒臨西窗。
五祖六祖山照眼，清流濁流水同江。
孤山大小各嶄絕，鍾石上下相舂撞。
千帆出沒烟雨裏，何如鷗鷺飛雙雙。
題湖邊莊
作者：王十朋
朝代：宋

十里青山蔭碧湖，湖邊風物畫難如。
夕陽茅舍客沽酒，明月小橋人釣魚。
舊卜草莊臨水竹，來尋野叟問耕鋤。
他年待掛衣冠後，乘興扁舟取次居。
題無隠齋
作者：王十朋
朝代：宋

簷日照我几，竹風清我襟。
官身心處士，官舍趣山林。
題無隠齋寄交代張真父舍人
作者：王十朋
朝代：宋

遥自不欺室，來居無隠齋。
事君均有犯，得郡兩俱佳。
西蜀去何猛，東甌歸未諧。
清風數竿竹，時見故人懷。
題瑞巖
作者：王十朋
朝代：宋

雁蕩看不足，瑞巖游更貪。
鬭奇雖有媿，藴秀了無慙。
澗古水鳴玉，寺幽山染藍。
怱怱一宿去，未暇問三三。
題石梁
作者：王十朋
朝代：宋

蕩中天柱見已久，山外石梁今始觀。
尊者力能回造化，會須移向柱頭安。
題石橋二絕·其一
作者：王十朋
朝代：宋

路隔仙凡意可通，石橋容我踏長虹。
橋旁方廣人游久，不在登臨杖屨中。
題石橋二絕·其二
作者：王十朋
朝代：宋

石橋未到已先知，入眼端如入夢時。
僧喚我爲嚴首坐，前生曾寫此橋碑。
題節推納凉軒
作者：王十朋
朝代：宋

有客游蓮幕，開軒更傍蓮。
披襟風未賦，遞嘯句先聯。
境凈凉偏乏，心清暑自蠲。
快哉誰與共，廣厦集群仙。
題翠軒
作者：王十朋
朝代：宋

淵明舊隠名棲真，中有栖真閑道人。
廬山咫尺脚不到，開軒種竹清且新。
我到山中越三宿，似與道人緣分熟。
皇恩若許歸故鄉，拭眼重來看修竹。
題至樂亭·其一
作者：王十朋
朝代：宋

雙閣壯緇林，一亭餘古屋。
庭垂祖師柏，風動禪房竹。
山禽語晝寂，巖花吐秋馥。
此樂本來無，行人慕幽獨。
題至樂亭·其二
作者：王十朋
朝代：宋

石散山形在，池乾水意存。
游心山水外，至樂不容言。
題莆田林氏雙闕
作者：王十朋
朝代：宋

唐室遥遥孝義門，屹然雙闕至今存。
當時泣盡思親血，化作恩波遺子孫。
題蔣元肅藴仁堂
作者：王十朋
朝代：宋

人孰無父母，圖報良亦難。
忽興風樹悲，莫盡菽水歡。
君羹不易嘗，而况榮以官。
向來蔣令君，慶具顔方丹。
手折東堂桂，口詠南陔蘭。
生封拜君命，戲彩慈顔溫。
教之由義方，藴之在仁端。
仁熟椿亦老，親榮心始安。
堂在人事非，思親誠益殫。
已足廣文飯，方彈貢公冠。
願移前日孝，要作忠臣看。
題薦福寺莫莫堂
作者：王十朋
朝代：宋

休休有室宜歸早，莫莫名堂去恨遲。
禪老相逢應笑我，休休莫莫定何時。
題訥菴
作者：王十朋
朝代：宋

休論摩詰與文殊，試把菴名扣大儒。
君子於言端欲訥，賢人終日只如愚。
樂山自昔稱仁者，利口由來惡嗇夫。
聽法雙峯空聳耳，老禪惟要一言無。
題諸葛武侯祠
作者：王十朋
朝代：宋

八陣圖旁丞相祠，風雲慘淡會當時。
功成豈止三分漢，才大非惟十倍丕。
渭上忽傳司馬走，蜀中長起卧龍思。
我來再拜瞻遺像，淚滿襟如老杜詩。
題謀野堂
作者：王十朋
朝代：宋

滿目江山富一堂，公餘身在水雲鄉。
遥岑更作有無色，西子爲誰濃淡粧。
荷有香能清燕寢，纓無塵可濯滄浪。
使君坐此謀何事，境靜心清百慮忘。
題郭莊路
作者：王十朋
朝代：宋

南山有井名黄花，我卜別業臨其涯。
酌泉潄石思徃事，天遺景與名俱嘉。
東籬採菊隠君子，悠然凝望南山賒。
茲人高躅已千古，三徑蕪沒堪咨嗟。
我生本抱丘壑尚，誤涉塵世爭浮蝸。
十年太學志未遂，歸來隴畝躬桑麻。
草莊新築亦不惡，青山遠近光交加。
會須移住效杜老，終賦歸去師陶家。
新凉入郊九日近，西風漸欲吹烏紗。
龍山風俗有故事，撩我清興凌烟霞。
題雙峰資深堂·其一
作者：王十朋
朝代：宋

書生紙上誦糟粕，釋子舌端談葛藤。
道在湛然方寸地，不知深造有誰能。
題雙峰資深堂·其三
作者：王十朋
朝代：宋

雁山門戶此中入，南北兩峯相對尖。
我與林泉有盟約，問師覓取一峯潛。
題雙峰資深堂·其二
作者：王十朋
朝代：宋

我到雙峯尋寶月，爲留一宿話資深。
但能造得儒宗語，便是能傳佛隴心。
題雙峰資深堂·其五
作者：王十朋
朝代：宋

堂名石刻兩俱存，令我深懷舊長官。
學道資深更深處，居安能使庶民安。
題雙峰資深堂·其四
作者：王十朋
朝代：宋

千峯已見見雙峯，甌越山川在眼中。
吾祖吹簫定何所，會須乘鶴訪遺風。
題雙瀑
作者：王十朋
朝代：宋

女媧石爛幾經修，天漏猶餘兩派流。
離合無心元不靜，朝宗得路却相投。
干雲寶劔真同氣，出蕩神龍不異湫。
何用築門防俗駕，林泉自是少人游。
題雙瀑
作者：王十朋
朝代：宋

瀑水簫峯下，靈源不可尋。
倚天雙寶劍，點石萬星金。
勢合鯨鯢鬭，聲聯虎豹吟。
我來游勝境，洗耳聽清音。
題靈峰三絕·其一
作者：王十朋
朝代：宋

家在梅溪水竹間，穿雲蠟屐可曾閑。
雁山新入春游眼，却笑平生未見山。
題靈峰三絕·其三
作者：王十朋
朝代：宋

三宿靈峰不爲禪，茶甌隨分結僧緣。
明朝杖屨丹丘去，带得烟霞過海船。
題靈峰三絕·其二
作者：王十朋
朝代：宋

洞中大士半千身，住世端能了世因。
應笑玉簫峰下客，馬蹄長踐利名塵。
題靈秀峯禪院
作者：王十朋
朝代：宋

小小精藍亦自奇，一峯靈秀藴幽姿。
無緣細聽山僧話，太守偷閑止片時。
題驛奧張店思周光宗
作者：王十朋
朝代：宋

憶昔同行宿此村，重來堪嘆止吾存。
芙蓉雁蕩重經眼，舊事無人與共論。
顯仁皇后挽詞三首·其一
作者：王十朋
朝代：宋

媯汭嬪天子，塗山毓聖人。
聰明配昭獻，慈儉繼宣仁。
湯沐寧私己，園陵不病民。
鴻休耀彤管，無復數娀㜪。
顯仁皇后挽詞三首·其三
作者：王十朋
朝代：宋

代邸迎歸日，炎圖喜中興。
解將天下養，惟有聖人能。
方慶朝長樂，俄驚望獻陵。
寢園祗奉處，擁紼淚垂膺。
顯仁皇后挽詞三首·其二
作者：王十朋
朝代：宋

八秩年無憾，三仁謚有輝。
瑶池燕仙侶，窆石葬遺衣。
忽睹龍輴去，猶疑騩馭歸。
聖情哀不盡，淚向禹陵揮。
项服善知县和诗酬以三绝并简林致一教授
作者：王十朋
朝代：宋

胆落庭中雁鹜群，宁容摘纸舞微文。鄱阳贤令知多少，惟有鄱君与项君。牧养功成鲜败群，弦歌声里出诗文。只愁桃李春风近，卧辙无由驻令君。无钱令尹陶彭泽，有道先生郑广文。预约它年还故里，共骑白鹿效文君。
项服善知县和诗酬以三绝并简林致一教授·其一
作者：王十朋
朝代：宋
体裁：七言绝句

胆落庭中雁鹜群，宁容摘纸舞微文。鄱阳贤令知多少，惟有鄱君与项君。
项服善知县和诗酬以三绝并简林致一教授·其三
作者：王十朋
朝代：宋
体裁：七言绝句

无钱令尹陶彭泽，有道先生郑广文。预约它年还故里，共骑白鹿效文君。
项服善知县和诗酬以三绝并简林致一教授·其二
作者：王十朋
朝代：宋

牧养功成鲜败群，弦歌声里出诗文。只愁桃李春风近，卧辙无由驻令君。
项服善知县和诗酬以三绝并简林致一教授·其二
作者：王十朋
朝代：宋

牧养功成鲜败群，絃歌声裏出诗文。
只愁桃李春风近，卧辙无由驻令君。
颍考叔
作者：王十朋
朝代：宋
体裁：七言绝句

衣冠肉食谩纷纷，谁解杯羹感悟君。颍谷封人虽贱士，却能纯孝至今闻。
颖师赠榧栽
作者：王十朋
朝代：宋

自从儿时食火榧，思欲移根向乡里。
年来花木浪经心，品色徒多真戏耳。
道人赠我方外根，不比寻常桃与李。
枝柯宛类秦大夫，功效端如使君子。
殷勤栽植同因果，众目纷纷等奴婢。
他年摘实荐新时，杖屦相从莲社裏。
颖师赠榧栽
作者：王十朋
朝代：宋

自从儿时食火榧，思欲移根向乡里。年来花木浪经心，品色徒多真戏耳。道人赠我方外根，不比寻常桃与李。枝柯宛类秦大夫，功效端如使君子。殷勤栽植同因果，众目纷纷等奴婢。他年摘实荐新时，杖屦相从莲社里。
题一览亭
作者：王十朋
朝代：宋

危亭顶鄂渚，欲上初不敢。
肩舆蹑峥嵘，眼界惊坎窗。
青山缭江湖，烟雨抹浓淡。
千帆破沧浪，万室昭菡萏。
大泽匈可吞，秀色手宜揽。
形势控上游，天险卦侔坎。
登临迫吹帽，秋声在葭菼。
衔杯情有欣，怀古意多感。
两雄孙与刘，壮志鲸鹏噉。
赤壁走阿瞒，功业炳铅椠。
黄鹤去何之，灵竹色犹惨。
楼余庾公兴，洲遗正平憾。
北望旧中原，激裂壮士胆。
何由登太山，一快天下览。
题一览亭
作者：王十朋
朝代：宋

危亭顶鄂渚，欲上初不敢。肩舆蹑峥嵘，眼界惊坎窞。青山缭江湖，烟雨抹浓淡。千帆破沧浪，万室昭菡萏。大泽匈可吞，秀色手宜揽。形势控上游，天险卦侔坎。登临迫吹帽，秋声在葭菼。衔杯情有欣，怀古意多感。两雄孙与刘，壮志鲸鹏啖。赤壁走阿瞒，功业炳铅椠。黄鹤去何之，灵竹色犹惨。楼馀庾公兴，洲遗正平憾。北望旧中原，激裂壮士胆。何由登太山，一快天下览。
题东林聪明泉
作者：王十朋
朝代：宋
体裁：古风

远公白莲社，旁有聪明泉。饮此谁聪明，社中十八贤。尧舜不曾饮，聪明本诸天。我辈虽饮之，聪明不加前。为爱此水清，一酌涤尘缘。却恐愚此水，愚名自今传。
题从侄慎庄
作者：王十朋
朝代：宋
体裁：古风

风雨漂我庐，无地寄食宿。小阮知所敦，舍我道旁屋。震凌得帡幪，幸免泥涂辱。明白归旧巢，鹪鹩一枝足。
题何子应金华书院图
作者：王十朋
朝代：宋

君不见杜陵野客老更狂，浣花溪上结草堂。又不见谪仙世人皆欲杀，匡山读书头如雪。二公同时鸣有唐，文章万丈光艳长。钧天无人帝呼去，草堂书馆今荒凉。太平宰相张居士，外甥似舅金华子。胸中万卷杜陵翁，笔下千篇谪仙李。向来衣冠拜伪楚，我乃宋臣惟有死。何曾著眼痴宰相，况肯低颜骢御史。天边卿月落九疑，口诵离骚吊湘水。诛茅筑室小东山，天下苍生望公起。种梅志欲调商鼎，持斧梦刀聊尔耳。公生长安我东嘉，天遣邂逅鄱江涯。笔头一语真戏剧，却将铁面拟金华。金华自是金闺彦，金口褒扬两朝眷。末须归去金华山，行将入侍金华殿。
题何子应金华书院图
作者：王十朋
朝代：宋

君不见杜陵野客老更狂，浣花溪上结草堂。
又不见谪仙世人皆欲杀，匡山读书头如雪。
二公同时鸣有唐，文章万丈光艷长。
钧天无人帝呼去，草堂书馆今荒凉。
太平宰相张居士，外甥似舅金华子。
胸中万卷杜陵翁，笔下千篇谪仙李。
向来衣冠拜僞楚，我乃宋臣惟有死。
何曾着眼痴宰相，况肯低颜骢御史。
天边卿月落九疑，口诵离骚吊湘水。
诛茅筑室小东山，天下苍生望公起。
种梅志欲调商鼎，持斧梦刀聊尔耳。
公生长安我东嘉，天遣邂逅鄱江涯。
笔头一语真戏剧，却将铁面拟金华。
金华自是金闺彦，金口褒扬两朝眷。
末须归去金华山，行将入侍金华殿。
题佛阁三绝
作者：王十朋
朝代：宋

佛阁阅人久，儒官涉世疏。伽蓝真长者，容我半年居。桑下不三宿，阁中经半年。青山满庭户，虽好莫留连。灵运本狂客，偶来莲社游。钟鱼听已厌，归去故园休。
题佛阁三绝·其一
作者：王十朋
朝代：宋

佛阁阅人久，儒官涉世疏。伽蓝真长者，容我半年居。
题佛阁三绝·其一
作者：王十朋
朝代：宋

佛阁阅人久，儒官涉世踈。
伽蓝真长者，容我半年居。
题佛阁三绝·其三
作者：王十朋
朝代：宋
体裁：五言绝句

灵运本狂客，偶来莲社游。钟鱼听已厌，归去故园休。
题佛阁三绝·其二
作者：王十朋
朝代：宋
体裁：五言绝句

桑下不三宿，阁中经半年。青山满庭户，虽好莫留连。
题净名院二绝
作者：王十朋
朝代：宋

净名却见老维摩，道眼相看语不多。我待衣冠挂神武，杖藜来此老岩阿。谷中有月露蛾眉，水织珠帘更绝奇。满目峰峦观未尽，有僧携纸觅题诗。
题净名院二绝·其一
作者：王十朋
朝代：宋

净名却见老维摩，道眼相看语不多。我待衣冠挂神武，杖藜来此老岩阿。
题净名院二绝·其二
作者：王十朋
朝代：宋

谷中有月露蛾眉，水织珠帘更绝奇。满目峰峦观未尽，有僧携纸觅题诗。
题凈名院二绝·其一
作者：王十朋
朝代：宋

凈名却见老维摩，道眼相看语不多。
我待衣冠挂神武，杖藜来此老岩阿。
题凈名院二绝·其二
作者：王十朋
朝代：宋

谷中有月露蛾眉，水织珠帘更绝奇。
满目峯峦观未尽，有僧携纸觅题诗。
题刘阮祠用过仙人渡韵
作者：王十朋
朝代：宋
体裁：七言绝句

涧水桃花路易迷，不同人世下成蹊。自从重入山中去，烟雨深深锁旧溪。
题卧龙山观音泉呈行可元章
作者：王十朋
朝代：宋

去岁游庐山，社中观白莲。不饮远公酒，聊酌聪明泉。肩舆过武昌，乘兴西山巅。岩乳饮菩萨，诗篇诵苏仙。夔州苦无井，瘿俗殊可怜。竹筒喉不乾，可浣不可煎。日汲卧龙水，屡赖担夫肩。所取都几斛，深惭未投钱。前日招提游，入耳声涓涓。泓澄可照胆，草木皆光妍。却疑南阳人，蟠蛰清泠渊。惨淡会风云，滂沱霖普天。源如少陵词，清入光芒篇。馀波涨瞿唐，汹涌吞百川。何人著水经，漏此不及编。道人出新茗，林间手新研。共以夷齐心，来结观音缘。至今清夜梦，犹到幽亭边。交游况离索，回首成悽然。何时鹿呦呦，重访山中禅。
题卧龙山观音泉呈行可元章
作者：王十朋
朝代：宋

去岁游庐山，社中观白莲。
不饮远公酒，聊酌聪明泉。
肩舆过武昌，乘兴西山巅。
岩乳饮菩萨，诗篇诵苏仙。
夔州苦无井，瘿俗殊可怜。
竹筩喉不干，可浣不可煎。
日汲卧龙水，屡頼担夫肩。
所取都几斛，深惭未投钱。
前日招提游，入耳声涓涓。
泓澄可照胆，草木皆光妍。
却疑南阳人，蟠蛰清泠渊。
惨淡会风云，滂沱霖普天。
源如少陵词，清入光芒篇。
余波涨瞿唐，汹涌吞百川。
何人着水经，漏此不及编。
道人出新茗，林间手新研。
共以夷齐心，来结观音缘。
至今清夜梦，犹到幽亭边。
交游况离索，回首成悽然。
何时鹿呦呦，重访山中禅。
题双峰资深堂
作者：王十朋
朝代：宋

书生纸上诵糟粕，释子舌端谈葛藤。道在湛然方寸地，不知深造有谁能。我到双峰寻宝月，为留一宿话资深。但能造得儒宗语，便是能传佛陇心。雁山门户此中入，南北两峰相对尖。我与林泉有盟约，问师觅取一峰潜。千峰已见见双峰，瓯越山川在眼中。吾祖吹箫定何所，会须乘鹤访遗风。堂名石刻两俱存，令我深怀旧长官。学道资深更深处，居安能使庶民安。
题双峰资深堂·其一
作者：王十朋
朝代：宋
体裁：七言绝句

书生纸上诵糟粕，释子舌端谈葛藤。道在湛然方寸地，不知深造有谁能。
题双峰资深堂·其三
作者：王十朋
朝代：宋

雁山门户此中入，南北两峯相对尖。
我与林泉有盟约，问师觅取一峯潜。
题双峰资深堂·其三
作者：王十朋
朝代：宋

雁山门户此中入，南北两峰相对尖。我与林泉有盟约，问师觅取一峰潜。
题双峰资深堂·其二
作者：王十朋
朝代：宋

我到双峯寻宝月，为留一宿话资深。
但能造得儒宗语，便是能传佛陇心。
题双峰资深堂·其二
作者：王十朋
朝代：宋

我到双峰寻宝月，为留一宿话资深。但能造得儒宗语，便是能传佛陇心。
题双峰资深堂·其五
作者：王十朋
朝代：宋
体裁：七言绝句

堂名石刻两俱存，令我深怀旧长官。学道资深更深处，居安能使庶民安。
题双峰资深堂·其四
作者：王十朋
朝代：宋

千峯已见见双峯，瓯越山川在眼中。
吾祖吹箫定何所，会须乘鹤访遗风。
题双峰资深堂·其四
作者：王十朋
朝代：宋

千峰已见见双峰，瓯越山川在眼中。吾祖吹箫定何所，会须乘鹤访遗风。
题双瀑
作者：王十朋
朝代：宋

女娲石烂几经修，天漏犹余两派流。
离合无心元不静，朝宗得路却相投。
干云宝劔真同气，出荡神龙不异湫。
何用筑门防俗驾，林泉自是少人游。
题双瀑
作者：王十朋
朝代：宋

女娲石烂几经修，天漏犹馀两派流。离合无心元不静，朝宗得路却相投。干云宝剑真同气，出荡神龙不异湫。何用筑门防俗驾，林泉自是少人游。
题双瀑
作者：王十朋
朝代：宋

瀑水箫峯下，灵源不可寻。
倚天双宝剑，点石万星金。
势合鲸鲵斗，声联虎豹吟。
我来游胜境，洗耳听清音。
题双瀑
作者：王十朋
朝代：宋

瀑水箫峰下，灵源不可寻。倚天双宝剑，点石万星金。势合鲸鲵斗，声联虎豹吟。我来游胜境，洗耳听清音。
题大慈寺
作者：王十朋
朝代：宋

巍岭迢迢入翠微，梵宫佛陇锁烟霏。断碑古寺曾经眼，刚笑陈隋往事非。
题大慈寺
作者：王十朋
朝代：宋

巍岭迢迢入翠微，梵宫佛陇锁烟霏。
断碑古寺曾经眼，刚笑陈隋徃事非。
题天华院
作者：王十朋
朝代：宋

游徧庐山寺，兹山亦自佳。
数宵缘石耳，一饭为天华。
题天华院
作者：王十朋
朝代：宋

游遍庐山寺，兹山亦自佳。数宵缘石耳，一饭为天华。
题天台国清寺
作者：王十朋
朝代：宋
体裁：七言律诗

十里松声接涧泉，清音入耳夜无眠。宜于四绝中称绝，谁向三贤后更贤。寺就已无陈日月，时清长是宋山川。明朝杖屦寻刘阮，不待桃花入洞天。
题如存亭壁
作者：王十朋
朝代：宋

不见慈亲已一星，佳城松柏惨然青。此生难报劬劳德，空对铭碑涕泗零。年来游宦远松楸，越雪吴霜带满头。乞得祠宫养衰病，白岩香火共僧修。
题如存亭壁·其一
作者：王十朋
朝代：宋
体裁：七言绝句

不见慈亲已一星，佳城松柏惨然青。此生难报劬劳德，空对铭碑涕泗零。
题如存亭壁·其二
作者：王十朋
朝代：宋
体裁：七言绝句

年来游宦远松楸，越雪吴霜带满头。乞得祠宫养衰病，白岩香火共僧修。
题寿乐堂用东坡韵赠杨元宾佥判
作者：王十朋
朝代：宋
体裁：古风

蓬莱阁下苍龙古，万壑千岩拥仙府。寿乐堂西面卧龙，壑月岩风满窗户。苍松溜雨大十围，绿水浮荷深一股。作堂主人久黄壤，仁智风犹似邹鲁。诗仙骑龙已上天，妙句光芒照寰宇。青山偃蹇只如昔，高处去天无尺五。杨侯淮泗老儒学，文字撑肠笔风雨。朅来赞幕古东州，要与青山作盟主。虚堂宴坐饱风月，此外一毫端不取。它日从公物外游，贝阙珠宫酌琼乳。
题屈原庙
作者：王十朋
朝代：宋
体裁：古风

自古皆有死，先生死忠清。故宅秭归江，前山熊绎城。眷言怀此都，不比异姓卿。六经变离骚，日月争光明。
题并玉堂
作者：王十朋
朝代：宋

仙李门阑秀气钟，二山朋盍玉为容。
晋人潇洒坐连壁，杜老风流吟两峯。
昆府烟霞浮几席，蓝田丘壑藴心胸。
俯容列岫葭相倚，遥许它山石可攻。
光彻郡城翔白鹭，影摇江水照黄龙。
价高难把连城易，官冷聊将一谷供。
疑是玑衡临处落，端如日月合时逢。
主宾对面成三友，伯仲摩云拱九重。
雁荡浪夸鸾有侣，庾楼徒诧剑相从。
綵衣戏罢看山色，不似慈颜喜气浓。
题并玉堂
作者：王十朋
朝代：宋

仙李门阑秀气钟，二山朋盍玉为容。晋人潇洒坐连壁，杜老风流吟两峰。昆府烟霞浮几席，蓝田丘壑蕴心胸。俯容列岫葭相倚，遥许它山石可攻。光彻郡城翔白鹭，影摇江水照黄龙。价高难把连城易，官冷聊将一谷供。疑是玑衡临处落，端如日月合时逢。主宾对面成三友，伯仲摩云拱九重。雁荡浪誇鸾有侣，庾楼徒诧剑相从。綵衣戏罢看山色，不似慈颜喜气浓。
题康王观
作者：王十朋
朝代：宋
体裁：七言律诗

趣在烟霞世味轻，天将庐阜慰西征。且须细看康王谷，未用遥寻白帝城。星子地分天上宿，谷帘泉占酒中名。凌云仙客知多少，肯向风波世路行。
题庾楼呈唐守立夫
作者：王十朋
朝代：宋
体裁：七言律诗

遥望香炉气欲烟，坐观湓浦浪舂天。山川满目古今迹，云水千帆名利船。万点白鸥家浩渺，一声赤壁酹婵娟。诗篇细读张耘叟，倚遍阑干思黯然。
题徐致政菊坡图
作者：王十朋
朝代：宋

南方有高士，仁义偃王裔。家山辟幽坡，手取香草艺。秋至有黄华，采采满衣袂。客来酒盈尊，诗出语惊世。无心学渊明，偶与渊明契。静者年自长，颓龄不须制。高怀耻独乐，地远人罕诣。丹青写佳境，有目皆可睨。吾家鲜鲜径，荒芜屡经岁。儒冠误此身，挂之公得计。
题徐致政菊坡图
作者：王十朋
朝代：宋

南方有高士，仁义偃王裔。
家山闢幽坡，手取香草艺。
秋至有黄华，采采满衣袂。
客来酒盈尊，诗出语惊世。
无心学渊明，偶与渊明契。
静者年自长，颓龄不须制。
高怀耻独乐，地远人罕诣。
丹青写佳境，有目皆可睨。
吾家鲜鲜径，荒芜屡经岁。
儒冠误此身，挂之公得计。
题怀坡阁赠王景文国正
作者：王十朋
朝代：宋

穷途喜见富川波，已觉兹行所得多。杭颍西湖堪鼎足，兼怀六一与东坡。眼中十里是烟波，天遣江山助子多。自是玉堂挥翰手，不应此处久怀坡。
题怀坡阁赠王景文国正·其一
作者：王十朋
朝代：宋
体裁：七言绝句

穷途喜见富川波，已觉兹行所得多。杭颍西湖堪鼎足，兼怀六一与东坡。
题怀坡阁赠王景文国正·其二
作者：王十朋
朝代：宋
体裁：七言绝句

眼中十里是烟波，天遣江山助子多。自是玉堂挥翰手，不应此处久怀坡。
题扇桥
作者：王十朋
朝代：宋
体裁：七言绝句

右军一画千金重，妙意宁容市妪知。明日重来堪一笑，管城那肯更临池。
题无隐斋寄交代张真父舍人
作者：王十朋
朝代：宋

遥自不欺室，来居无隐斋。事君均有犯，得郡两俱佳。西蜀去何猛，东瓯归未谐。清风数竿竹，时见故人怀。
题无隠斋
作者：王十朋
朝代：宋
体裁：五言绝句

檐日照我几，竹风清我襟。官身心处士，官舍趣山林。
题无隠斋寄交代张真父舍人
作者：王十朋
朝代：宋

遥自不欺室，来居无隠斋。
事君均有犯，得郡两俱佳。
西蜀去何猛，东瓯归未谐。
清风数竿竹，时见故人怀。
题月师桂堂
作者：王十朋
朝代：宋

道人以月名身，以桂名堂。
胸中负所有，志在丹霄旁。
冠巾倘可加，唾手得天香。
惜哉已世外，此志终莫偿。
山中作堂侔月窟，禅定吟余思清越。
要令坐上生清风，须使心中似明月。
题月师桂堂
作者：王十朋
朝代：宋

道人以月名身，以桂名堂。胸中负所有，志在丹霄旁。冠巾倘可加，唾手得天香。惜哉已世外，此志终莫偿。山中作堂侔月窟，禅定吟馀思清越。要令坐上生清风，须使心中似明月。
题朱钤干灏无喧室
作者：王十朋
朝代：宋

雅抱渊明尚，处喧思避喧。门虽有车马，趣不异丘园。仁者本来静，时然应亦言。端能重吾幕，无复扰为烦。
题朱钤干灏无喧室
作者：王十朋
朝代：宋

雅抱渊明尚，处喧思避喧。
门虽有车马，趣不异丘园。
仁者本来静，时然应亦言。
端能重吾幕，无復扰为烦。
题梦龄五桂堂
作者：王十朋
朝代：宋

我昔曾栽会趣堂，子今封植更芬芳。
胜它福峙三珠树，赛却东嘉五马坊。
靖节柳青宁耐久，大夫松老恨无香。
何如移得蟾宫种，不媿灵椿窦十郎。
题梦龄五桂堂
作者：王十朋
朝代：宋

我昔曾栽会趣堂，子今封植更芬芳。胜它福峙三珠树，赛却东嘉五马坊。靖节柳青宁耐久，大夫松老恨无香。何如移得蟾宫种，不愧灵椿窦十郎。
题湖口驿
作者：王十朋
朝代：宋

芦花洲渚江人邦，我来把酒临西窗。
五祖六祖山照眼，清流浊流水同江。
孤山大小各崭绝，钟石上下相舂撞。
千帆出没烟雨裏，何如鸥鹭飞双双。
题湖口驿
作者：王十朋
朝代：宋

芦花洲渚江人邦，我来把酒临西窗。五祖六祖山照眼，清流浊流水同江。孤山大小各崭绝，钟石上下相舂撞。千帆出没烟雨里，何如鸥鹭飞双双。
题湖边庄
作者：王十朋
朝代：宋
体裁：七言律诗

十里青山荫碧湖，湖边风物画难如。夕阳茅舍客沽酒，明月小桥人钓鱼。旧卜草庄临水竹，来寻野叟问耕锄。他年待挂衣冠后，乘兴扁舟取次居。
题灵峰三绝
作者：王十朋
朝代：宋

家在梅溪水竹间，穿云蜡屐可曾闲。雁山新入春游眼，却笑平生未见山。洞中大士半千身，住世端能了世因。应笑玉箫峰下客，马蹄长践利名尘。三宿灵峰不为禅，茶瓯随分结僧缘。明朝杖屦丹丘去，带得烟霞过海船。
题灵峰三绝·其一
作者：王十朋
朝代：宋
体裁：七言绝句

家在梅溪水竹间，穿云蜡屐可曾闲。雁山新入春游眼，却笑平生未见山。
题灵峰三绝·其三
作者：王十朋
朝代：宋
体裁：七言绝句

三宿灵峰不为禅，茶瓯随分结僧缘。明朝杖屦丹丘去，带得烟霞过海船。
题灵峰三绝·其二
作者：王十朋
朝代：宋
体裁：七言绝句

洞中大士半千身，住世端能了世因。应笑玉箫峰下客，马蹄长践利名尘。
题灵秀峯禅院
作者：王十朋
朝代：宋

小小精蓝亦自奇，一峯灵秀藴幽姿。
无缘细听山僧话，太守偷闲止片时。
题灵秀峰禅院
作者：王十朋
朝代：宋

小小精蓝亦自奇，一峰灵秀蕴幽姿。无缘细听山僧话，太守偷闲止片时。
题瑞岩
作者：王十朋
朝代：宋

雁荡看不足，瑞岩游更贪。
斗奇虽有媿，藴秀了无惭。
涧古水鸣玉，寺幽山染蓝。
怱怱一宿去，未暇问三三。
题瑞岩
作者：王十朋
朝代：宋

雁荡看不足，瑞岩游更贪。斗奇虽有愧，蕴秀了无惭。涧古水鸣玉，寺幽山染蓝。匆匆一宿去，未暇问三三。
题石桥二绝
作者：王十朋
朝代：宋

路隔仙凡意可通，石桥容我踏长虹。桥旁方广人游久，不在登临杖屦中。石桥未到已先知，入眼端如入梦时。僧唤我为严首坐，前生曾写此桥碑。
题石桥二绝·其一
作者：王十朋
朝代：宋
体裁：七言绝句

路隔仙凡意可通，石桥容我踏长虹。桥旁方广人游久，不在登临杖屦中。
题石桥二绝·其二
作者：王十朋
朝代：宋
体裁：七言绝句

石桥未到已先知，入眼端如入梦时。僧唤我为严首坐，前生曾写此桥碑。
题石梁
作者：王十朋
朝代：宋
体裁：七言绝句

荡中天柱见已久，山外石梁今始观。尊者力能回造化，会须移向柱头安。
题翠轩
作者：王十朋
朝代：宋

渊明旧隐名栖真，中有栖真闲道人。庐山咫尺脚不到，开轩种竹清且新。我到山中越三宿，似与道人缘分熟。皇恩若许归故乡，拭眼重来看修竹。
题翠轩
作者：王十朋
朝代：宋

渊明旧隠名栖真，中有栖真闲道人。
庐山咫尺脚不到，开轩种竹清且新。
我到山中越三宿，似与道人缘分熟。
皇恩若许归故乡，拭眼重来看修竹。
题至乐亭·其一
作者：王十朋
朝代：宋

双阁壮缁林，一亭余古屋。
庭垂祖师柏，风动禅房竹。
山禽语昼寂，岩花吐秋馥。
此乐本来无，行人慕幽独。
题至乐亭·其一
作者：王十朋
朝代：宋

双阁壮缁林，一亭馀古屋。庭垂祖师柏，风动禅房竹。山禽语昼寂，岩花吐秋馥。此乐本来无，行人慕幽独。
题至乐亭·其二
作者：王十朋
朝代：宋

石散山形在，池乾水意存。游心山水外，至乐不容言。
题至乐亭·其二
作者：王十朋
朝代：宋

石散山形在，池干水意存。
游心山水外，至乐不容言。
题节推纳凉轩
作者：王十朋
朝代：宋

有客游莲幕，开轩更傍莲。披襟风未赋，递啸句先联。境净凉偏乏，心清暑自蠲。快哉谁与共，广厦集群仙。
题节推纳凉轩
作者：王十朋
朝代：宋

有客游莲幕，开轩更傍莲。
披襟风未赋，递啸句先联。
境凈凉偏乏，心清暑自蠲。
快哉谁与共，广厦集群仙。
题荐福寺莫莫堂
作者：王十朋
朝代：宋
体裁：七言绝句

休休有室宜归早，莫莫名堂去恨迟。禅老相逢应笑我，休休莫莫定何时。
题莆田林氏双阙
作者：王十朋
朝代：宋
体裁：七言绝句

唐室遥遥孝义门，屹然双阙至今存。当时泣尽思亲血，化作恩波遗子孙。
题蒋元肃蕴仁堂
作者：王十朋
朝代：宋

人孰无父母，图报良亦难。忽兴风树悲，莫尽菽水欢。君羹不易尝，而况荣以官。向来蒋令君，庆具颜方丹。手折东堂桂，口咏南陔兰。生封拜君命，戏彩慈颜温。教之由义方，蕴之在仁端。仁熟椿亦老，亲荣心始安。堂在人事非，思亲诚益殚。已足广文饭，方弹贡公冠。愿移前日孝，要作忠臣看。
题蒋元肃藴仁堂
作者：王十朋
朝代：宋

人孰无父母，图报良亦难。
忽兴风树悲，莫尽菽水欢。
君羹不易尝，而况荣以官。
向来蒋令君，庆具颜方丹。
手折东堂桂，口咏南陔兰。
生封拜君命，戏彩慈颜温。
教之由义方，藴之在仁端。
仁熟椿亦老，亲荣心始安。
堂在人事非，思亲诚益殚。
已足广文饭，方弹贡公冠。
愿移前日孝，要作忠臣看。
题讷庵
作者：王十朋
朝代：宋

休论摩诘与文殊，试把庵名扣大儒。
君子于言端欲讷，贤人终日只如愚。
乐山自昔称仁者，利口由来恶啬夫。
听法双峯空耸耳，老禅惟要一言无。
题讷庵
作者：王十朋
朝代：宋

休论摩诘与文殊，试把庵名扣大儒。君子于言端欲讷，贤人终日只如愚。乐山自昔称仁者，利口由来恶啬夫。听法双峰空耸耳，老禅惟要一言无。
题诸葛武侯祠
作者：王十朋
朝代：宋
体裁：七言律诗

八阵图旁丞相祠，风云惨淡会当时。功成岂止三分汉，才大非惟十倍丕。渭上忽传司马走，蜀中长起卧龙思。我来再拜瞻遗像，泪满襟如老杜诗。
题谋野堂
作者：王十朋
朝代：宋

满目江山富一堂，公余身在水云乡。
遥岑更作有无色，西子为谁浓淡粧。
荷有香能清燕寝，缨无尘可濯沧浪。
使君坐此谋何事，境静心清百虑忘。
题谋野堂
作者：王十朋
朝代：宋

满目江山富一堂，公馀身在水云乡。遥岑更作有无色，西子为谁浓淡妆。荷有香能清燕寝，缨无尘可濯沧浪。使君坐此谋何事，境静心清百虑忘。
题郭庄路
作者：王十朋
朝代：宋

南山有井名黄花，我卜别业临其涯。酌泉漱石思往事，天遗景与名俱嘉。东篱采菊隐君子，悠然凝望南山赊。兹人高躅已千古，三径芜没堪咨嗟。我生本抱丘壑尚，误涉尘世争浮蜗。十年太学志未遂，归来陇亩躬桑麻。草庄新筑亦不恶，青山远近光交加。会须移住效杜老，终赋归去师陶家。新凉入郊九日近，西风渐欲吹乌纱。龙山风俗有故事，撩我清兴凌烟霞。
题郭庄路
作者：王十朋
朝代：宋

南山有井名黄花，我卜别业临其涯。
酌泉潄石思徃事，天遗景与名俱嘉。
东篱采菊隠君子，悠然凝望南山赊。
兹人高躅已千古，三径芜没堪咨嗟。
我生本抱丘壑尚，误涉尘世争浮蜗。
十年太学志未遂，归来陇亩躬桑麻。
草庄新筑亦不恶，青山远近光交加。
会须移住效杜老，终赋归去师陶家。
新凉入郊九日近，西风渐欲吹乌纱。
龙山风俗有故事，撩我清兴凌烟霞。
题驿奥张店思周光宗
作者：王十朋
朝代：宋

忆昔同行宿此村，重来堪叹止吾存。芙蓉雁荡重经眼，旧事无人与共论。
题驿奥张店思周光宗
作者：王十朋
朝代：宋

忆昔同行宿此村，重来堪嘆止吾存。
芙蓉雁荡重经眼，旧事无人与共论。
飛橋
作者：王十朋
朝代：宋

蘇仙詩裏見飛橋，欲看虹霓踏玉腰。
我到山中虹始見，楊輝有月印青霄。
飛蚊
作者：王十朋
朝代：宋

九月不肅霜，十月猶飛蚊。
不知從何來，乘昏動成群。
觜利巧能嘬，類多非可熏。
青蠅與白鳥，自古常紛紛。
飞桥
作者：王十朋
朝代：宋

苏仙诗裏见飞桥，欲看虹霓踏玉腰。
我到山中虹始见，杨辉有月印青霄。
飞桥
作者：王十朋
朝代：宋

苏仙诗里见飞桥，欲看虹霓踏玉腰。我到山中虹始见，杨辉有月印青霄。
飞蚊
作者：王十朋
朝代：宋
体裁：古风

九月不肃霜，十月犹飞蚊。不知从何来，乘昏动成群。觜利巧能嘬，类多非可熏。青蝇与白鸟，自古常纷纷。
食姜
作者：王十朋
朝代：宋
体裁：七言绝句

辣皱人眉性最良，药中功效不寻常。吾侪自是生无智，夫子何曾食彻姜。
食柑
作者：王十朋
朝代：宋
体裁：七言绝句

萧山陆橘东坡传，夔子黄柑老杜诗。楚越相望五千里，西州滋味独浓知。
食柑
作者：王十朋
朝代：宋

蕭山陸橘東坡傳，夔子黄柑老杜詩。
楚越相望五千里，西州滋味獨濃知。
食瓜呈知宗
作者：王十朋
朝代：宋
体裁：七言绝句

荔子劳民疏伯游，蒲萄酿酒博凉州。何人传得东陵种，大胜家封万户侯。
食瓜呈知宗
作者：王十朋
朝代：宋

荔子勞民疏伯游，蒲萄釀酒博凉州。
何人傳得東陵種，大勝家封萬戶侯。
食笋
作者：王十朋
朝代：宋

筼筜又复长纤纤，头角犹藏味已甜。吾友子脩三载别，不知稚子几根添。著庭食笋记当年，屈指交游半鬼仙。谨护箨龙无恙否，得时张主想参天。夔门雪里竹萌抽，味占盘餐第一流。深忆江西陈仲举，如今无复寄猫头。
食笋·其一
作者：王十朋
朝代：宋

筼筜又复长纤纤，头角犹藏味已甜。吾友子脩三载别，不知稚子几根添。
食笋·其一
作者：王十朋
朝代：宋

篔筜又復长纤纤，头角犹藏味已甜。
吾友子修三载别，不知稚子几根添。
食笋·其三
作者：王十朋
朝代：宋

夔门雪裏竹萌抽，味占盘餐第一流。
深忆江西陈仲举，如今无復寄猫头。
食笋·其三
作者：王十朋
朝代：宋

夔门雪里竹萌抽，味占盘餐第一流。深忆江西陈仲举，如今无复寄猫头。
食笋·其二
作者：王十朋
朝代：宋

着庭食笋记当年，屈指交游半鬼仙。
谨护箨龙无恙否，得时张主想参天。
食笋·其二
作者：王十朋
朝代：宋

著庭食笋记当年，屈指交游半鬼仙。谨护箨龙无恙否，得时张主想参天。
食笋予雪诗云不来平地只山巅朱钤干和云不能下乞俗人怜志在洁己陈知录云只可在山如去年志在恤民王抚干云散作人间大有年志在润物三子之志虽不同皆可嘉也各用其句作三绝以赠之又以一绝自贶·自况
作者：王十朋
朝代：宋
体裁：七言绝句

在地在山无不可，去年今年同不同。银杯缟带逐车马，何似蓑笠随渔翁。
食笋予雪诗云不来平地只山巅朱钤干和云不能下乞俗人怜志在洁己陈知录云只可在山如去年志在恤民王抚干云散作人间大有年志在润物三子之志虽不同皆可嘉也各用其句作三绝以赠之又以一绝自贶·赠抚干
作者：王十朋
朝代：宋
体裁：七言绝句

时哉腊后立春前，散作人间大有年。会合风云洒天外，不须只在蜀山川。
食笋予雪诗云不来平地只山巅朱钤干和云不能下乞俗人怜志在洁己陈知录云只可在山如去年志在恤民王抚干云散作人间大有年志在润物三子之志虽不同皆可嘉也各用其句作三绝以赠之又以一绝自贶·赠知录
作者：王十朋
朝代：宋
体裁：七言绝句

不道世人贫可怜，乱飘宇宙湿厨烟。居高润下泽自普，只可在山如去年。
食笋予雪诗云不来平地只山巅朱钤干和云不能下乞俗人怜志在洁己陈知录云只可在山如去年志在恤民王抚干云散作人间大有年志在润物三子之志虽不同皆可嘉也各用其句作三绝以赠之又以一绝自贶·赠钤干
作者：王十朋
朝代：宋
体裁：七言绝句

无喧室对山头雪，雪照无喧室湛然。高洁似人人亦似，不能下乞俗人怜。
食笋蕨
作者：王十朋
朝代：宋
体裁：七言绝句

犊角儿拳共作羹，大胜五鼎八珍烹。要须归陟南山采，更看新移小竹生。
食筍·其一
作者：王十朋
朝代：宋

篔簹又復長纖纖，頭角猶藏味已甜。
吾友子脩三載別，不知稚子幾根添。
食筍·其三
作者：王十朋
朝代：宋

夔門雪裏竹萌抽，味占盤餐第一流。
深憶江西陳仲舉，如今無復寄貓頭。
食筍·其二
作者：王十朋
朝代：宋

著庭食筍記當年，屈指交游半鬼仙。
謹護籜龍無恙否，得時張主想參天。
食筍蕨
作者：王十朋
朝代：宋

犢角兒拳共作羹，大勝五鼎八珍烹。
要須歸陟南山采，更看新移小竹生。
食芋
作者：王十朋
朝代：宋
体裁：七言绝句

我与瓜蔬味最宜，南来喜见大蹲鸱。归与传取东坡法，糁玉为羹且疗饥。
食芋
作者：王十朋
朝代：宋

我與瓜蔬味最宜，南來喜見大蹲鴟。
歸與傳取東坡法，糝玉爲羹且療饑。
食荔枝
作者：王十朋
朝代：宋

荔枝初熟饤金盆，手擘轻红子细看。风味由来太奇绝，不教容易到长安。妃子园中荔子奇，莫因名号起猜疑。清时入坐非尤物，一洗烟尘赖好诗。诗史堂前种几时，轻红曾入少陵诗。殊方竞续樱桃献，万树争先尔独迟。
食荔枝·其一
作者：王十朋
朝代：宋

荔枝初熟飣金盆，手擘輕紅子細看。
風味由來太奇絕，不教容易到長安。
食荔枝·其一
作者：王十朋
朝代：宋
体裁：七言绝句

荔枝初熟饤金盆，手擘轻红子细看。风味由来太奇绝，不教容易到长安。
食荔枝·其三
作者：王十朋
朝代：宋

詩史堂前種幾時，輕紅曾入少陵詩。
殊方競續櫻桃獻，萬樹爭先爾獨遲。
食荔枝·其三
作者：王十朋
朝代：宋
体裁：七言绝句

诗史堂前种几时，轻红曾入少陵诗。殊方竞续樱桃献，万树争先尔独迟。
食荔枝·其二
作者：王十朋
朝代：宋

妃子园中荔子奇，莫因名号起猜疑。清时入坐非尤物，一洗烟尘赖好诗。
食荔枝·其二
作者：王十朋
朝代：宋

妃子园中荔子奇，莫因名号起猜疑。
清时入坐非尤物，一洗烟尘頼好诗。
食荔枝·其二
作者：王十朋
朝代：宋

妃子園中荔子奇，莫因名號起猜疑。
清時入坐非尤物，一洗烟塵頼好詩。
食薏苡粥
作者：王十朋
朝代：宋

夔州再見夏，炎瘴侵我肌。
兩股忽浮腫，百藥竟未治。
或言薏苡良，可以作粥糜。
恐坐伏波謗，腹中有珠璣。
食薏苡粥
作者：王十朋
朝代：宋
体裁：古风

夔州再见夏，炎瘴侵我肌。两股忽浮肿，百药竟未治。或言薏苡良，可以作粥糜。恐坐伏波谤，腹中有珠玑。
食薑
作者：王十朋
朝代：宋

辣皺人眉性最良，藥中功效不尋常。
吾儕自是生無智，夫子何曾食徹薑。
食虾
作者：王十朋
朝代：宋
体裁：五言绝句

江上秋风起，鲈莼正忆家。舟行良不恶，日啖小鱼虾。
食蝦
作者：王十朋
朝代：宋

江上秋風起，鱸蓴正憶家。
舟行良不惡，日啖小魚蝦。
飯周平鋪南北山峰巒皆奇有佛頂峰鯉魚巖羅漢洞說者謂類巫山遇雨爲雲霧所蔽不盡見
作者：王十朋
朝代：宋

未見巫山十二峯，人言山與此山同。
定知神女藏深處，正在朝雲莫雨中。
飯枕峯·其一
作者：王十朋
朝代：宋

門外峯如枕，宜眠清凈身。
禪僧自面壁，誰是枕峯人。
飯枕峯·其二
作者：王十朋
朝代：宋

飯罷怱怱別，勞生可奈何。
不能留一宿，有愧此峯多。
飯桃花鋪宿覆盆·其一
作者：王十朋
朝代：宋

路入桃花桃未花，碧溪流水兩三家。
何年路接人間世，定是漁人歸去誇。
飯桃花鋪宿覆盆·其二
作者：王十朋
朝代：宋

身在籃輿不自安，更勞牽挽上天門。
山中亦有人間月，今夜應須照覆盆。
餘干翁簿以予去饒之日郡人斷橋見留畫圖賦詩見寄因次其韵
作者：王十朋
朝代：宋

我慕鄭子真，躬耕老巖谷。
不慕蘇季子，腰金詫宗族。
失脚落塵網，回頭念幽獨。
向來鴛鷺行，進退慚碌碌。
把麾鄱君國，飲水清灣曲。
緬懷九賢人，痛閔千里俗。
奉揚乏仁風，黎庶因炎燠。
疇能政有成，敢望諾無宿。
厚顔叨祿廩，汗背擁旌纛。
命下忽夔門，諸公孰推轂。
水陸三千里，湖重嶺仍複。
至喜謁文忠，秭歸懷李矗。
鄱人憐老守，去類楚臣逐。
出門橋已斷，擁道頞爭蹙。
初無龔黄政，濫繼秦侯躅。
仇香舊同僚，別寄兩竿牘。
賦詩仍畫圖，開卷宛在目。
清音滿干越，餘韵到巴蜀。
我有二頃田，荒蕪雁山腹。
願畫歸去來，芒鞋事耕育。
館中三月晦日聞鶑胡邦衡有詩用東坡酴醾韻有君側無讒人發口不須婉句某次韻
作者：王十朋
朝代：宋

久傷伐木廢，每嘆吾生晚。
黄鳥從何來，喬林綠垂幰。
忽作相呼聲，朋來無近遠。
高翥凌雲烟，斜飛集池苑。
中有幽谷姿，遲遲下遥巘。
羣音巧相和，出語獨不婉。
啞啞如老烏，聞者弓欲挽。
知心有杜鵑，勸爾故園返。
饭周平铺南北山峰峦皆奇有佛顶峰鲤鱼岩罗汉洞说者谓类巫山遇雨为云雾所蔽不尽见
作者：王十朋
朝代：宋

未见巫山十二峯，人言山与此山同。
定知神女藏深处，正在朝云莫雨中。
饭周平铺南北山峰峦皆奇有佛顶峰鲤鱼岩罗汉洞说者谓类巫山遇雨为云雾所蔽不尽见
作者：王十朋
朝代：宋

未见巫山十二峰，人言山与此山同。定知神女藏深处，正在朝云莫雨中。
饭枕峯·其一
作者：王十朋
朝代：宋

门外峯如枕，宜眠清凈身。
禅僧自面壁，谁是枕峯人。
饭枕峯·其二
作者：王十朋
朝代：宋

饭罢怱怱别，劳生可奈何。
不能留一宿，有愧此峯多。
饭枕峰
作者：王十朋
朝代：宋

门外峰如枕，宜眠清净身。禅僧自面壁，谁是枕峰人。饭罢匆匆别，劳生可奈何。不能留一宿，有愧此峰多。
饭枕峰·其一
作者：王十朋
朝代：宋

门外峰如枕，宜眠清净身。禅僧自面壁，谁是枕峰人。
饭枕峰·其二
作者：王十朋
朝代：宋

饭罢匆匆别，劳生可奈何。不能留一宿，有愧此峰多。
饭桃花铺宿覆盆
作者：王十朋
朝代：宋

路入桃花桃未花，碧溪流水两三家。何年路接人间世，定是渔人归去誇。身在篮舆不自安，更劳牵挽上天门。山中亦有人间月，今夜应须照覆盆。
饭桃花铺宿覆盆·其一
作者：王十朋
朝代：宋

路入桃花桃未花，碧溪流水两三家。
何年路接人间世，定是渔人归去夸。
饭桃花铺宿覆盆·其一
作者：王十朋
朝代：宋

路入桃花桃未花，碧溪流水两三家。何年路接人间世，定是渔人归去誇。
饭桃花铺宿覆盆·其二
作者：王十朋
朝代：宋
体裁：七言绝句

身在篮舆不自安，更劳牵挽上天门。山中亦有人间月，今夜应须照覆盆。
馀干翁簿以予去饶之日郡人断桥见留画图赋诗见寄因次其韵
作者：王十朋
朝代：宋

我慕郑子真，躬耕老岩谷。不慕苏季子，腰金诧宗族。失脚落尘网，回头念幽独。向来鸳鹭行，进退惭碌碌。把麾鄱君国，饮水清湾曲。缅怀九贤人，痛闵千里俗。奉扬乏仁风，黎庶因炎燠。畴能政有成，敢望诺无宿。厚颜叨禄廪，汗背拥旌纛。命下忽夔门，诸公孰推毂。水陆三千里，湖重岭仍复。至喜谒文忠，秭归怀李矗。鄱人怜老守，去类楚臣逐。出门桥已断，拥道頞争蹙。初无龚黄政，滥继秦侯躅。仇香旧同僚，别寄两竿牍。赋诗仍画图，开卷宛在目。清音满干越，馀韵到巴蜀。我有二顷田，荒芜雁山腹。愿画归去来，芒鞋事耕育。
馆中三月晦日闻莺胡邦衡有诗用东坡酴醾韵有君侧无谗人发口不须婉句某次韵
作者：王十朋
朝代：宋

久伤伐木废，每叹吾生晚。黄鸟从何来，乔林绿垂幰。忽作相呼声，朋来无近远。高翥凌云烟，斜飞集池苑。中有幽谷姿，迟迟下遥巘。群音巧相和，出语独不婉。哑哑如老乌，闻者弓欲挽。知心有杜鹃，劝尔故园返。
馆中三月晦日闻鶑胡邦衡有诗用东坡酴醾韵有君侧无谗人发口不须婉句某次韵
作者：王十朋
朝代：宋

久伤伐木废，每嘆吾生晚。
黄鸟从何来，乔林绿垂幰。
忽作相呼声，朋来无近远。
高翥凌云烟，斜飞集池苑。
中有幽谷姿，迟迟下遥巘。
羣音巧相和，出语独不婉。
哑哑如老乌，闻者弓欲挽。
知心有杜鹃，劝尔故园返。
馬太守廟
作者：王十朋
朝代：宋

會稽疏鑿自東都，太守功從禹後無。
能使越人懷舊德，至今廟食賀家湖。
馬當山
作者：王十朋
朝代：宋

此地水如峽，有山名馬當。
猶疑是灧澦，更合戒舟航。
馮員仲復元官與致仕恩澤
作者：王十朋
朝代：宋

謗焰久自熄，果然天聽回。
孤忠昭聖代，遺恨釋泉臺。
伏節同元帥，知音有上台。
三軍氣應壯，一洗向時哀。
馮員仲赴闕奏事士君子咸欲其留聞爲魏公所辟勢不可奪遂成鄙語兼簡查元章
作者：王十朋
朝代：宋

名德重夷夏，皇朝兩魏公。
平淮已得愈，論將更資馮。
報主男兒志，知恩國士風。
盡收良馬去，冀北遂群空。
駕幸溫州次僧宗覺韻
作者：王十朋
朝代：宋

聖主南巡駐六飛，邦人咫尺見天威。
間關高帝尚鞍馬，謹厚漢光猶絳衣。
北斗城池增王氣，東甌山水發清輝。
佇看天仗還京闕，無復旄頭彗紫微。
马太守庙
作者：王十朋
朝代：宋
体裁：七言绝句

会稽疏凿自东都，太守功从禹后无。能使越人怀旧德，至今庙食贺家湖。
马当山
作者：王十朋
朝代：宋
体裁：五言绝句

此地水如峡，有山名马当。犹疑是滟滪，更合戒舟航。
驾幸温州次僧宗觉韵
作者：王十朋
朝代：宋

圣主南巡驻六飞，邦人咫尺见天威。间关高帝尚鞍马，谨厚汉光犹绛衣。北斗城池增王气，东瓯山水发清辉。伫看天仗还京阙，无复旄头彗紫微。
驾幸温州次僧宗觉韵
作者：王十朋
朝代：宋

圣主南巡驻六飞，邦人咫尺见天威。
间关高帝尚鞍马，谨厚汉光犹绛衣。
北斗城池增王气，东瓯山水发清辉。
伫看天仗还京阙，无復旄头彗紫微。
高和叔生日
作者：王十朋
朝代：宋

高标绰有鲁王风，天为勋门庆诞公。挥麈笑谈倾坐上，传家韬略蕴匈中。暂从剡水高人隐，行继澶渊盖世功。长愿红颜似今日，寿尊鲸吸百川空。
高和叔生日
作者：王十朋
朝代：宋

高标绰有鲁王风，天为勋门庆诞公。
挥麈笑谈倾坐上，传家韬畧藴匈中。
暂从剡水高人隠，行继澶渊盖世功。
长愿红颜似今日，寿尊鲸吸百川空。
高和叔生日
作者：王十朋
朝代：宋

高標綽有魯王風，天爲勳門慶誕公。
揮麈笑談傾坐上，傳家韜畧藴匈中。
暫從剡水高人隠，行繼澶淵蓋世功。
長願紅顔似今日，壽尊鯨吸百川空。
高宗
作者：王十朋
朝代：宋

貞觀基圖極盛隆，誰將神器付昏童。
倒持劍柄歸房闥，仙李枝柯一剪空。
高宗
作者：王十朋
朝代：宋
体裁：七言绝句

贞观基图极盛隆，谁将神器付昏童。倒持剑柄归房闼，仙李枝柯一剪空。
高宗
作者：王十朋
朝代：宋

須信精誠可動天，高宗一夢得真賢。
濟川不頼良舟楫，安得中興五千年。
高宗
作者：王十朋
朝代：宋

须信精诚可动天，高宗一梦得真贤。济川不赖良舟楫，安得中兴五千年。
高宗
作者：王十朋
朝代：宋

须信精诚可动天，高宗一梦得真贤。
济川不頼良舟楫，安得中兴五千年。
魏武帝
作者：王十朋
朝代：宋

董吕袁刘电扫空，阿瞒独步骋奸雄。岂知权备皆人杰，未肯全将鼎付公。
魏武帝
作者：王十朋
朝代：宋

董吕袁刘电扫空，阿瞒独步骋姦雄。
岂知权备皆人杰，未肯全将鼎付公。
魏武帝
作者：王十朋
朝代：宋

董呂袁劉電掃空，阿瞞獨步騁姦雄。
豈知權備皆人傑，未肯全將鼎付公。
魏道武
作者：王十朋
朝代：宋
体裁：七言绝句

火举南征破弱燕，拓开中土奠山川。功成若更能修德，自可延年度厄年。
魏道武
作者：王十朋
朝代：宋

火舉南征破弱燕，拓開中土奠山川。
功成若更能修德，自可延年度厄年。
魏邦式通判挽詞·其一
作者：王十朋
朝代：宋

挺挺魏公後，重聞別乘賢。
有時同貞觀，無地上凌烟。
雨足嘉禾穗，風清婺女蓮。
吟魂招不返，遺恨越江邊。
魏邦式通判挽詞·其二
作者：王十朋
朝代：宋

耆舊嗟零落，公年又不長。
雙旌空入夢，半刺橫罹殃。
子舍三珠秀，吾鄉一鑑亡。
平生可書事，椽筆有星郎。
魏邦式通判挽词
作者：王十朋
朝代：宋

挺挺魏公后，重闻别乘贤。有时同贞观，无地上凌烟。雨足嘉禾穗，风清婺女莲。吟魂招不返，遗恨越江边。耆旧嗟零落，公年又不长。双旌空入梦，半刺横罹殃。子舍三珠秀，吾乡一鉴亡。平生可书事，椽笔有星郎。
魏邦式通判挽词·其一
作者：王十朋
朝代：宋
体裁：五言律诗

挺挺魏公后，重闻别乘贤。有时同贞观，无地上凌烟。雨足嘉禾穗，风清婺女莲。吟魂招不返，遗恨越江边。
魏邦式通判挽词·其二
作者：王十朋
朝代：宋

耆旧嗟零落，公年又不长。双旌空入梦，半刺横罹殃。子舍三珠秀，吾乡一鉴亡。平生可书事，椽笔有星郎。
魏邦式通判挽词·其二
作者：王十朋
朝代：宋

耆旧嗟零落，公年又不长。
双旌空入梦，半刺横罹殃。
子舍三珠秀，吾乡一鑑亡。
平生可书事，椽笔有星郎。
魚蝦
作者：王十朋
朝代：宋

買得巴陵金鯽魚，又逢公子奮長須。
夜來江山秋風起，報道吳兒已鱠鱸。
魯家洑
作者：王十朋
朝代：宋

江頭烟樹色如故，記得向來舟出時。
更讀西行舊詩集，集中多是沌中詩。
魯隠公
作者：王十朋
朝代：宋

唐堯授舜由天命，太伯奔吳避聖人。
魯隠效顰端可笑，遜威不正自亡身。
鱼虾
作者：王十朋
朝代：宋
体裁：七言绝句

买得巴陵金鲫鱼，又逢公子奋长须。夜来江山秋风起，报道吴儿已鲙鲈。
鲁家洑
作者：王十朋
朝代：宋
体裁：七言绝句

江头烟树色如故，记得向来舟出时。更读西行旧诗集，集中多是沌中诗。
鲁隐公
作者：王十朋
朝代：宋

唐尧授舜由天命，太伯奔吴避圣人。鲁隐效颦端可笑，逊威不正自亡身。
鲁隠公
作者：王十朋
朝代：宋

唐尧授舜由天命，太伯奔吴避圣人。
鲁隠效颦端可笑，逊威不正自亡身。
鳳凰巖
作者：王十朋
朝代：宋

鳳鳥久不至，胡爲於此藏。
德輝如可覽，應不戀高崗。
鵝池
作者：王十朋
朝代：宋

鶂鶂能鳴異衆禽，池邊墨客最知音。
世間多是山陰嫗，應恐悞猜君子心。
鷹爪花
作者：王十朋
朝代：宋

誰把名鷹爪，天然狀不殊。
無心事搏擊，中有鳥相呼。
鹅池
作者：王十朋
朝代：宋

鶂鶂能鸣异众禽，池边墨客最知音。
世间多是山阴妪，应恐悞猜君子心。
鹅池
作者：王十朋
朝代：宋

鹢鹢能鸣异众禽，池边墨客最知音。世间多是山阴妪，应恐误猜君子心。
鹦鹉山
作者：王十朋
朝代：宋
体裁：七言绝句

泉南杰出一高峰，碣石浑如鹦鹉容。毛羽不生随地老，彩文难尽等天终。
鹰爪花
作者：王十朋
朝代：宋
体裁：五言绝句

谁把名鹰爪，天然状不殊。无心事搏击，中有鸟相呼。
黄伯厚得蒲墨折而为三以书来易戏成二绝
作者：王十朋
朝代：宋

不谓一子墨，忽成三客卿。君家好兄弟，鼎立并驰名。好去文房宝，坚刚宜自持。吾家藏有尽，黄子玩无时。
黄伯厚得蒲墨折而为三以书来易戏成二绝·其一
作者：王十朋
朝代：宋
体裁：五言绝句

不谓一子墨，忽成三客卿。君家好兄弟，鼎立并驰名。
黄伯厚得蒲墨折而为三以书来易戏成二绝·其二
作者：王十朋
朝代：宋

好去文房宝，坚刚宜自持。吾家藏有尽，黄子玩无时。
黄伯厚得蒲墨折而为三以书来易戏成二绝·其二
作者：王十朋
朝代：宋

好去文房宝，坚刚宜自持。
吾家藏有尽，黄子翫无时。
黄伯厚得蒲墨折而爲三以書來易戲成二絕·其一
作者：王十朋
朝代：宋

不謂一子墨，忽成三客卿。
君家好兄弟，鼎立並馳名。
黄伯厚得蒲墨折而爲三以書來易戲成二絕·其二
作者：王十朋
朝代：宋

好去文房寶，堅剛宜自持。
吾家藏有盡，黄子翫無時。
黄岩赵十朋贤士也有诗云四枚豚犬教知书二顷良田尽有馀鲁酒三杯棋一局客来浑不问亲疏予亦有东皋二顷，两子皆学读书客至则弈棋饮酒遂用赵君诗意成一绝
作者：王十朋
朝代：宋
体裁：七言绝句

薄有田园种斗升，两儿传授读书灯。客来一局三杯酒，王十朋如赵十朋。
黄巖趙十朋賢士也有詩云四枚豚犬教知書二頃良田儘有餘魯酒三盃棋一局客來渾不問親疏予亦有東皋二頃，兩子皆學讀書客至則弈棋飲酒遂用趙君詩意成一絕
作者：王十朋
朝代：宋

薄有田園種斗升，兩兒傳授讀書燈。
客來一局三盃酒，王十朋如趙十朋。
黄州
作者：王十朋
朝代：宋
体裁：五言律诗

弭棹大江滨，江山入眼新。地疑真赤壁，州是古黄人。水隔三分国，风遗两逐臣。雪堂欣觌面，诗思定能神。
黄州
作者：王十朋
朝代：宋

弭棹大江濱，江山入眼新。
地疑真赤壁，州是古黄人。
水隔三分國，風遺兩逐臣。
雪堂欣覿面，詩思定能神。
黄帝
作者：王十朋
朝代：宋

百年功就蛻乾坤，鼎冷湖空跡尚存。
別有慶源流不盡，皇朝葉葉是神孫。
黄帝
作者：王十朋
朝代：宋

百年功就蜕乾坤，鼎冷湖空迹尚存。别有庆源流不尽，皇朝叶叶是神孙。
黄帝
作者：王十朋
朝代：宋

百年功就蜕干坤，鼎冷湖空迹尚存。
别有庆源流不尽，皇朝叶叶是神孙。
黄府君挽詞·其一
作者：王十朋
朝代：宋

不雜商山綺與園，生涯占得小桃源。
平生隠德知多少，跨竈詵詵已六孫。
黄府君挽詞·其三
作者：王十朋
朝代：宋

揚州別駕知名士，肝膽崔嵬百鍊剛。
誰謂公家有蘭玉，解令高選繼東床。
黄府君挽詞·其二
作者：王十朋
朝代：宋

紛然紾臂已成風，一爨誰能再世同。
野史他年書逸事，定須記此富家翁。
黄府君挽詞·其四
作者：王十朋
朝代：宋

齒髮如公自古稀，定應含笑九原歸。
春風白石巖前路，忍見楊花作雪飛。
黄府君挽词
作者：王十朋
朝代：宋

不杂商山绮与园，生涯占得小桃源。平生隐德知多少，跨灶诜诜已六孙。纷然紾臂已成风，一爨谁能再世同。野史他年书逸事，定须记此富家翁。扬州别驾知名士，肝胆崔嵬百鍊刚。谁谓公家有兰玉，解令高选继东床。齿发如公自古稀，定应含笑九原归。春风白石岩前路，忍见杨花作雪飞。
黄府君挽词·其一
作者：王十朋
朝代：宋

不杂商山绮与园，生涯占得小桃源。平生隐德知多少，跨灶诜诜已六孙。
黄府君挽词·其一
作者：王十朋
朝代：宋

不杂商山绮与园，生涯占得小桃源。
平生隠德知多少，跨竈诜诜已六孙。
黄府君挽词·其三
作者：王十朋
朝代：宋

扬州别驾知名士，肝胆崔嵬百炼刚。
谁谓公家有兰玉，解令高选继东床。
黄府君挽词·其三
作者：王十朋
朝代：宋

扬州别驾知名士，肝胆崔嵬百鍊刚。谁谓公家有兰玉，解令高选继东床。
黄府君挽词·其二
作者：王十朋
朝代：宋
体裁：七言绝句

纷然紾臂已成风，一爨谁能再世同。野史他年书逸事，定须记此富家翁。
黄府君挽词·其四
作者：王十朋
朝代：宋

齿发如公自古稀，定应含笑九原归。春风白石岩前路，忍见杨花作雪飞。
黄府君挽词·其四
作者：王十朋
朝代：宋

齿髮如公自古稀，定应含笑九原归。
春风白石岩前路，忍见杨花作雪飞。
黄杨
作者：王十朋
朝代：宋

嘉彼黄杨，郁焉其苍。匪瓮而圆，匪盖而张。百干同根，森如弟昆。千枝其子，万叶其孙。惟此黄杨，先子所植。草木有义，先子之德。愿言我家，兄弟子孙。如此嘉树，永为义门。
黄杨
作者：王十朋
朝代：宋

嘉彼黄杨，鬰焉其苍。
匪瓮而圆，匪盖而张。
百干同根，森如弟昆。
千枝其子，万叶其孙。
惟此黄杨，先子所植。
草木有义，先子之德。
愿言我家，兄弟子孙。
如此嘉树，永为义门。
黄楊
作者：王十朋
朝代：宋

嘉彼黄楊，鬰焉其蒼。
匪甕而圓，匪蓋而張。
百幹同根，森如弟昆。
千枝其子，萬葉其孫。
惟此黄楊，先子所植。
草木有義，先子之德。
願言我家，兄弟子孫。
如此嘉樹，永爲義門。
黄池对月
作者：王十朋
朝代：宋
体裁：五言律诗

白帝去年月，黄池今夜看。风将清玉宇，云不碍金盆。明镜飞边远，霓裳舞处寒。论文一尊酒，欣对旧同官。
黄池對月
作者：王十朋
朝代：宋

白帝去年月，黄池今夜看。
風將清玉宇，雲不礙金盆。
明鏡飛邊遠，霓裳舞處寒。
論文一尊酒，欣對舊同官。
黄牛峡
作者：王十朋
朝代：宋

白狗黄牛竹节滩，奇奇怪怪几峯峦。
山川好处造化惜，不许人间平地看。
黄牛峡
作者：王十朋
朝代：宋

白狗黄牛竹节滩，奇奇怪怪几峰峦。山川好处造化惜，不许人间平地看。
黄牛峽
作者：王十朋
朝代：宋

白狗黄牛竹節灘，奇奇怪怪幾峯巒。
山川好處造化惜，不許人間平地看。
黄牛庙
作者：王十朋
朝代：宋

我从白帝城，舟次黄牛峡。黄牛遗庙存，石马只耳缺。宛如欧公梦，地灵亦奇绝。固宜镇大川，千载食常血。何人赞巨力，曾不纪功烈。神乎岂求食，挽石骇舟楫。或云土胜水，兹亦强牵合。白帝将何云，吾为究其咒。神禹昔治水，疏凿九州别。百神各效职，僚佐力俱竭。功成禹化熊，涂山亦为石。譬如穆南征，化者想非一。有化为牛者，断崖留遗迹。岂亦黄帝馀，与牛同一色。至今名此峡，援溺有阴力。淫祠自其俗，神手本正直。爵以保安侯，足以章神德。
黄牛庙
作者：王十朋
朝代：宋

我从白帝城，舟次黄牛峡。
黄牛遗庙存，石马隻耳缺。
宛如欧公梦，地灵亦奇绝。
固宜镇大川，千载食常血。
何人讚巨力，曾不纪功烈。
神乎岂求食，挽石骇舟楫。
或云土胜水，兹亦强牵合。
白帝将何云，吾为究其詋。
神禹昔治水，疏凿九州别。
百神各效职，僚佐力俱竭。
功成禹化熊，涂山亦为石。
譬如穆南征，化者想非一。
有化为牛者，断崖留遗迹。
岂亦黄帝余，与牛同一色。
至今名此峡，援溺有阴力。
淫祠自其俗，神手本正直。
爵以保安侯，足以章神德。
黄牛廟
作者：王十朋
朝代：宋

我從白帝城，舟次黄牛峽。
黄牛遺廟存，石馬隻耳缺。
宛如歐公夢，地靈亦奇絕。
固宜鎮大川，千載食常血。
何人讚巨力，曾不紀功烈。
神乎豈求食，挽石駭舟楫。
或云土勝水，茲亦强牽合。
白帝將何云，吾爲究其詋。
神禹昔治水，疏鑿九州別。
百神各效職，僚佐力俱竭。
功成禹化熊，塗山亦爲石。
譬如穆南征，化者想非一。
有化爲牛者，斷崖留遺跡。
豈亦黄帝餘，與牛同一色。
至今名此峽，援溺有陰力。
淫祠自其俗，神手本正直。
爵以保安侯，足以章神德。
黄花
作者：王十朋
朝代：宋
体裁：古风

温陵地虽温，十月初黄花。天然傲霜性，炎威莫能加。不趁重阳摘，自爱晚节嘉。宦游胡不归，三径荒吾家。
黄花
作者：王十朋
朝代：宋

溫陵地雖溫，十月初黄花。
天然傲霜性，炎威莫能加。
不趁重陽摘，自愛晚節嘉。
宦游胡不歸，三徑荒吾家。
黄鶴樓
作者：王十朋
朝代：宋

雲鎖呂公洞，月明黄鶴樓。
抱關非故卒，誰見羽衣游。
黄鹤楼
作者：王十朋
朝代：宋
体裁：诗

云锁吕公洞，月明黄鹤楼。抱关非故卒，谁见羽衣游。
齊太祖
作者：王十朋
朝代：宋

天厭金刀水德終，一時人望屬蕭公。
能論魏武周文事，獨有區區謝侍中。
齊威公
作者：王十朋
朝代：宋

諸侯九合霸圖成，晉宋江黄盡會盟。
惟有召陵功最直，包茅不貢故來征。
齊後主
作者：王十朋
朝代：宋

峩冠食祿鷄開府，摇尾承恩大郡君。
將士焉能死征戰，盍驅爾輩赴三軍。
齊襄王
作者：王十朋
朝代：宋

諸兒帷薄可曾修，敝笱詩包兩國羞。
何事春秋尤諱惡，祇緣能報祖宗讎。
齊頃公
作者：王十朋
朝代：宋

敵國行人詎可輕，等閑戲笑禍胎成。
胥閭竟日知何語，回首齊郊已被兵。
齐后主
作者：王十朋
朝代：宋

峨冠食禄鸡开府，摇尾承恩大郡君。将士焉能死征战，盍驱尔辈赴三军。
齐后主
作者：王十朋
朝代：宋

峩冠食禄鷄开府，摇尾承恩大郡君。
将士焉能死征战，盍驱尔辈赴三军。
齐太祖
作者：王十朋
朝代：宋
体裁：七言绝句

天厌金刀水德终，一时人望属萧公。能论魏武周文事，独有区区谢侍中。
齐威公
作者：王十朋
朝代：宋
体裁：七言绝句

诸侯九合霸图成，晋宋江黄尽会盟。惟有召陵功最直，包茅不贡故来征。
齐襄王
作者：王十朋
朝代：宋
体裁：七言绝句

诸儿帷薄可曾修，敝笱诗包两国羞。何事春秋尤讳恶，祇缘能报祖宗雠。
齐顷公
作者：王十朋
朝代：宋
体裁：七言绝句

敌国行人讵可轻，等闲戏笑祸胎成。胥闾竟日知何语，回首齐郊已被兵。
齒落
作者：王十朋
朝代：宋

五十行將四，浮生已向殘。
齒疏方咄柳，牙落遽驚韓。
猶訝年初齔，翻疑頰未丹。
定知從此去，梨栗怯堆盤。
齒落用昌黎韻
作者：王十朋
朝代：宋

我來饒與夔，三載墮兩齒。
懸知年非永，早悟仕當已。
要須未落時，猛效二疏止。
胡爲一再落，不已良可耻。
慨然懷古人，未有長不死。
因思年方少，輩行多勝己。
顔紅齒牢潔，徃徃同逝水。
吾衰况如許，寧復老彭比。
覽鏡視顔色，今昨不相似。
行年五十五，萬事可休矣。
功名與富貴，磨滅何足紀。
但願早還鄉，俯育三百指。
婚嫁畢兒女，松楸依怙恃。
弟兄飲真率，故舊忘汝爾。
齒牙任摇脫，肉食吾不視。
有身久爲患，無齒實堪喜。
始憂笑韓公，可惜陋子美。
未必傷我心，茲言聞柳子。
齿落
作者：王十朋
朝代：宋
体裁：五言律诗

五十行将四，浮生已向残。齿疏方咄柳，牙落遽惊韩。犹讶年初龀，翻疑颊未丹。定知从此去，梨栗怯堆盘。
齿落用昌黎韵
作者：王十朋
朝代：宋

我来饶与夔，三载堕两齿。悬知年非永，早悟仕当已。要须未落时，猛效二疏止。胡为一再落，不已良可耻。慨然怀古人，未有长不死。因思年方少，辈行多胜己。颜红齿牢洁，往往同逝水。吾衰况如许，宁复老彭比。览镜视颜色，今昨不相似。行年五十五，万事可休矣。功名与富贵，磨灭何足纪。但愿早还乡，俯育三百指。婚嫁毕儿女，松楸依怙恃。弟兄饮真率，故旧忘汝尔。齿牙任摇脱，肉食吾不视。有身久为患，无齿实堪喜。始忧笑韩公，可惜陋子美。未必伤我心，兹言闻柳子。
齿落用昌黎韵
作者：王十朋
朝代：宋

我来饶与夔，三载堕两齿。
悬知年非永，早悟仕当已。
要须未落时，猛效二疏止。
胡为一再落，不已良可耻。
慨然怀古人，未有长不死。
因思年方少，辈行多胜己。
颜红齿牢洁，徃徃同逝水。
吾衰况如许，宁復老彭比。
览镜视颜色，今昨不相似。
行年五十五，万事可休矣。
功名与富贵，磨灭何足纪。
但愿早还乡，俯育三百指。
婚嫁毕儿女，松楸依怙恃。
弟兄饮真率，故旧忘汝尔。
齿牙任摇脱，肉食吾不视。
有身久为患，无齿实堪喜。
始忧笑韩公，可惜陋子美。
未必伤我心，兹言闻柳子。
龍瑞道士贈巖桂
作者：王十朋
朝代：宋

巖桂遥從禹穴來，天香全似月宮栽。
金風凄峭飄龍腦，想見吾廬爛熳開。
龍瑞道士贈蘭
作者：王十朋
朝代：宋

有客贈芳友，滿堂聞國香。
清含道流氣，輕带羽衣黄。
綴佩風光別，橫琴旨趣長。
重須尋禹穴，一曲聽揚揚。
龍眼
作者：王十朋
朝代：宋

絕品輕紅掃地無，紛紛萬木以龍呼。
實如益智本非藥，味比荔支真是奴。
龙瑞道士赠兰
作者：王十朋
朝代：宋
体裁：五言律诗

有客赠芳友，满堂闻国香。清含道流气，轻带羽衣黄。缀佩风光别，横琴旨趣长。重须寻禹穴，一曲听扬扬。
龙瑞道士赠岩桂
作者：王十朋
朝代：宋
体裁：七言绝句

岩桂遥从禹穴来，天香全似月宫栽。金风凄峭飘龙脑，想见吾庐烂熳开。
龙眼
作者：王十朋
朝代：宋
体裁：七言绝句

绝品轻红扫地无，纷纷万木以龙呼。实如益智本非药，味比荔支真是奴。
一日不再飯
作者：王安石
朝代：宋

一日不再飯，飯已八九眠。
忽忽返照閒，頓羸不可遷。
筋骸徽纆束，肺腑鼎鐺煎。
長往理不惜，高堂思所牽。
一日不再饭
作者：王安石
朝代：宋
体裁：古风

一日不再饭，饭已八九眠。忽忽返照閒，顿羸不可迁。筋骸徽纆束，肺腑鼎铛煎。长往理不惜，高堂思所牵。
一日不再饭
作者：王安石
朝代：宋

一日不再饭，饭已八九眠。
忽忽返照闲，顿羸不可迁。
筋骸徽纆束，肺腑鼎铛煎。
长往理不惜，高堂思所牵。
一日归行
作者：王安石
朝代：宋

贱贫奔走食与衣，百日奔走一日归。平生欢意苦不尽，正欲老大相因依。空房萧瑟施穗帷，青灯半夜哭声稀。音容想像今何处，地下相逢果是非。
一日归行
作者：王安石
朝代：宋
体裁：古风

贱贫奔走食与衣，百日奔走一日归。平生欢意苦不尽，正欲老大相因依。空房萧瑟施繐帷，青灯半夜哭声稀。音容想像今何处，地下相逢果是非。
一日歸行
作者：王安石
朝代：宋

賤貧奔走食與衣，百日奔走一日歸。
平生歡意苦不盡，正欲老大相因依。
空房蕭瑟施繐帷，青燈半夜哭聲稀。
音容想像今何處，地下相逢果是非。
一陂
作者：王安石
朝代：宋
体裁：七言绝句

一陂焰水蒋陵西，含风却转与城齐。周遭碧铜磨作港，逼塞绿锦剪成畦。
一陂
作者：王安石
朝代：宋

一陂焰水蔣陵西，含風却轉與城齊。
周遭碧銅磨作港，逼塞綠錦剪成畦。
丁年
作者：王安石
朝代：宋

丁年結客盛遊從，宛洛氈車處處逢。
吟盡物華愁筆老，醉消春色愛醅濃。
壚間寂寞相如病，鍛處荒凉叔夜慵。
早晚青雲須自致，立談平取徹侯封。
丁年
作者：王安石
朝代：宋
体裁：七言律诗

丁年结客盛游从，宛洛毡车处处逢。吟尽物华愁笔老，醉消春色爱醅浓。垆间寂寞相如病，锻处荒凉叔夜慵。早晚青云须自致，立谈平取彻侯封。
七星砚
作者：王安石
朝代：宋

余闻星堕地，往往化为石。石上有七星，此理余莫测。持来当白日，光彩不为匿。恍如起鸿蒙，俛仰帝垣侧。当由偶然似，见取参笔墨。豪心荡珍异，乐以万金得。南工始为伪，傅合巧无隙。亦时疑世人，故自有能识。
七星砚
作者：王安石
朝代：宋

余闻星堕地，往往化为石。
石上有七星，此理余莫测。
持来当白日，光彩不为匿。
恍如起鸿蒙，俛仰帝垣侧。
当由偶然似，见取参笔墨。
豪心荡珍异，乐以万金得。
南工始为僞，傅合巧无隙。
亦时疑世人，故自有能识。
七星硯
作者：王安石
朝代：宋

余聞星墮地，往往化爲石。
石上有七星，此理余莫測。
持來當白日，光彩不爲匿。
恍如起鴻蒙，俛仰帝垣側。
當由偶然似，見取參筆墨。
豪心蕩珍異，樂以萬金得。
南工始爲僞，傅合巧無隙。
亦時疑世人，故自有能識。
万事
作者：王安石
朝代：宋

万事黄粱欲熟时，世间谈笑漫追随。鸡虫得失何须算，鹏鴳逍遥各自知。
万事
作者：王安石
朝代：宋

万事黄粱欲熟时，世间谈笑漫追随。鸡虫得失何须算，鹏鶡逍遥各自知。
万事
作者：王安石
朝代：宋

万事黄粱欲熟时，世间谈笑漫追随。
鸡虫得失何须算，鹏鷃逍遥各自知。
三品石
作者：王安石
朝代：宋

草沒苔侵棄道周，誤恩三品竟何酬。
國亡今日頑無耻，似爲當年不與謀。
三品石
作者：王安石
朝代：宋
体裁：七言绝句

草没苔侵弃道周，误恩三品竟何酬。国亡今日顽无耻，似为当年不与谋。
三战败不羞
作者：王安石
朝代：宋
体裁：古风

三战败不羞，一官迁辄喜。古人思慰亲，愧辱宁在己。于陵避兄食，织屦仰妻子。恩义有相权，洁身非至理。
三战败不羞
作者：王安石
朝代：宋

三战败不羞，一官迁辄喜。古人思慰亲，愧辱宁在己。於陵避兄食，织屦仰妻子。思义有相权，洁身非至理。
三戰敗不羞
作者：王安石
朝代：宋

三戰敗不羞，一官遷輒喜。
古人思慰親，愧辱寧在己。
於陵避兄食，織屨仰妻子。
恩義有相權，潔身非至理。
三月十日韓子華招飲歸城
作者：王安石
朝代：宋

清明曉赴韓侯家，自買白杏丁香花。
雀眼塗金銀篾籠，貯在當庭呼舞娃。
舞娃聊捧笑向客，不顧插壞新烏紗。
朝來我舍報生子，賀勸大白浮紅霞。
酒狂有持梧桐板，暴謔一似漁陽撾。
袒裼擊鼓禰處士，當時偶脫猛虎牙。
褊衷不容又何益，鸚鵡洲上空蒹葭。
三月十日韩子华招饮归城
作者：王安石
朝代：宋

清明晓赴韩侯家，自买白杏丁香花。
雀眼涂金银篾笼，贮在当庭呼舞娃。
舞娃聊捧笑向客，不顾插坏新乌纱。
朝来我舍报生子，贺劝大白浮红霞。
酒狂有持梧桐板，暴谑一似渔阳挝。
袒惕击鼓祢处士，当时偶脱猛虎牙。
褊衷不容又何益，鹦鹉洲上空蒹葭。
三月十日韩子华招饮归城
作者：王安石
朝代：宋
体裁：古风

清明晓赴韩侯家，自买白杏丁香花。雀眼涂金银篾笼，贮在当庭呼舞娃。舞娃聊捧笑向客，不顾插坏新乌纱。朝来我舍报生子，贺劝大白浮红霞。酒狂有持梧桐板，暴谑一似渔阳挝。袒裼击鼓祢处士，当时偶脱猛虎牙。褊衷不容又何益，鹦鹉洲上空蒹葭。
上元夜戏作
作者：王安石
朝代：宋

马头乘兴尚谁先，曲巷横街一一穿。尽道满城无国艳，不知朱户锁婵娟。
上元夜戏作
作者：王安石
朝代：宋

马头乘兴尚谁先，曲巷横街一一穿。
尽道满城无国艷，不知朱户锁婵娟。
上元夜戲作
作者：王安石
朝代：宋

馬頭乘興尚誰先，曲巷橫街一一穿。
盡道滿城無國艷，不知朱戶鎖嬋娟。
上元戏呈贡父
作者：王安石
朝代：宋

车马纷纷白昼同，万家灯火暖春风。
别开阊阖壶天外，特起蓬莱陆海中。
尽取繁华供侠少，只分牢落与衰翁。
不知太乙游何处，定把青藜独照公。
上元戏呈贡父
作者：王安石
朝代：宋
体裁：七言律诗

车马纷纷白昼同，万家灯火暖春风。别开阊阖壶天外，特起蓬莱陆海中。尽取繁华供侠少，祇分牢落与衰翁。不知太乙游何处，定把青藜独照公。
上元戲呈貢父
作者：王安石
朝代：宋

車馬紛紛白晝同，萬家燈火暖春風。
別開閶闔壺天外，特起蓬萊陸海中。
盡取繁華供俠少，祇分牢落與衰翁。
不知太乙遊何處，定把青藜獨照公。
上南冈
作者：王安石
朝代：宋
体裁：古风

暮坞屋荒凉，寒陂水清浅。捐书息微倦，委辔随小蹇。偶攀黄黄柳，却望青青巘。幽寻复有兴，未觉西林晚。
上南冈
作者：王安石
朝代：宋

暮坞屋荒凉，寒陂水清浅。
捐书息微倦，委辔随小蹇。
偶攀黄黄柳，却望青青巘。
幽寻復有兴，未觉西林晚。
上南岡
作者：王安石
朝代：宋

暮塢屋荒凉，寒陂水清淺。
捐書息微倦，委轡隨小蹇。
偶攀黄黄柳，却望青青巘。
幽尋復有興，未覺西林晚。
上西垣舍人
作者：王安石
朝代：宋

共說才高世所珍，諸賢誰敢望光塵。
討論潤色今爲美，學問文章老更醇。
賦擬相如真復似，詩看子建的應親。
仍聞悟主言多直，許史家兒往往嗔。
上西垣舍人
作者：王安石
朝代：宋
体裁：七言律诗

共说才高世所珍，诸贤谁敢望光尘。讨论润色今为美，学问文章老更醇。赋拟相如真复似，诗看子建的应亲。仍闻悟主言多直，许史家儿往往嗔。